Gradski većnici usvojili prvi rebalans budžeta - JUGPRESS\nGradski većnici usvojili prvi rebalans budžeta\nČlanovi Gradskog veća na sednici koja je, u sredu, održana u Vranju usvojili su Odluku o izmeni i dopuni odluke o budžetu Grada Vranja za 2021. godinu.\nObrazlažući odluku većnik, Bojan Kostić, je naglasio da je budžet umanjen za 269 milionu dinara, zato što nisu realizovana sredstva koja su planirana za reprogram kredita.\n„Projektovani budžet sada iznosi 3 milijarde 93 miliona 666 hiljada dinara. Očekujemo ostvarenje dodatnih prihoda u visini od 400 miliona dinara od čega su 220 miliona transferi iz republike“, rekao je Kostić na konferenciji za novinare.\n„Učešće kapitalnih investicija u ukupnom budžetu je 20 odsto. Za izgradnju saobraćajne infrastrukture izdvojeno je 265 miliona dinara. Projektovani deficit je smanjen sa 170 miliona dinara na 134 miliona. Naglasak u budžetu grada stavljen je na velika ulaganja u projektnu dokumentaciju, kako bi nastavili dosadašnji trend dobijanja kapitalnih tranfera sa nivoa republike, kao i na značajna ulaganja u škole na teritoriji grada”, ističe Kostić.\nOn je istakao da su izdvojena sredstva za izradu projektno tehničke dokumentacije za rekosntrukiju Osnovne škole “Dositej Obradović”, sufinansiranje rekonstrukcije Baba Zlatine ulice i Pribojčićeve kuće, izgardnju kanalizacije u naselju Palestina.\n„Predviđena su i sredstva za izradu projektnih dokumentacija za kvantašku pijacu kao i za postavljanje video nadzora na teritoriji Grada. Za rekonstrukciju bolnice dobili smo 71 milion dinara, za izgradnju kotlarnice na bio masu 80 milona, toplovoda u Vranjskoj Banji 8 miliona, rekonstrukciju vrtića ,,Dečja radost” 20 miliona, kao i 2,5 miliona dinara za uređenje fasada na objektima u vlasništvu fizičkih lica“, rekao je većnik.\nKostić kaže da su za rekonstrukciju škola i izradu projektno tehničke dokumentacije sa kojima će Grad Vranje konkurisati kod Kancelarije za javna ulaganja i Ministarstva prosveta izdvojena sredstva od oko 30 miliona dinara.\nČlanovi Gradskog veća su na današnjoj sednici razmatrali i Nacrt odluke o usvajanju Plana detaljne regulacije Regionalnog centra za upravljanje otpadom „Meteris Vranje”, rekla je novinarima većnica Danijela Milosavljević.\n„Bilo je potrebno doneti ovakav plan detaljene regulacije jer se radi o proširenju kapaciteta deponije „Meteris“ koja već postoji, jer će to ubuduće biti regionalni centar za upravljenje otpadom. Na sednici je razmatran i Nacrt Odluke o usvajanju Plana detaljne regulacije za naselje Soderce. Reč je o rubnom delu grada koji je obuhvaćen generalnim urbanističkim planom. Sada je i taj deo naselja isparcelisan tako da je ovim planom detaljne regulacije predviđeno naselje male gustine, planirana je i saobraćajnica, a biće regulisana vodovodna, kanalizaciona, elektro i telekomunikaciona mreža“, istakla je Milosavljević.\nPred većnicima se našao i Program energetske efikasnosti Grada Vranja za period od 2021. do 2024. godine.


Gradjani RS se izjašnjavaju o Danu Republike\nBeta\t 25. septembra 2016. 07:55\nU Republici Srpskoj danas se održava referendum, na kojem će nešto više od 1,2 miliona gradjana imati mogućnost da se izjasni da li su za to da se 9. januar i dalje slavi kao Dan Republike.\nRepublička komisija za sprovodjenje referenduma saopštila je će se glasati na 1.900 glasačkih mesta, a pravo glasa ima 1.219.391 gradjana. Gradjani RS danas u Srbiji mogu da glasaju u pet gradova: u Beogradu, Zrenjaninu, Subotici, Novom Sadu i Pančevu.\nGradjani Brčko distrikta neće moći da glasaju na području distrikta, jer je održavanje referenduma u Brčkom zabranio supervizor za taj grad i prvi zamenik visokog predstavnika Brus Berton.\nCentralna izborna komisija (CIK) nije RS ustupila centralni birački spisak za ovaj entitet, pa je Republička komisija za sprovodjenje referenduma uz pomoć MUP-a i ostalih entitetskih institucija napravila vlastiti birački spisak.\nVlasti RS odlučile su da sprovedu referendum o Danu Republike i pored toga što je Ustavni sud BiH 17. septembra zabranio njegovo održavanje.\nVladajuća koalicija u RS najavila je da će odmah po održavanju referenduma u skupštinu uputiti izmene Zakona o praznicima, kako bi se iz njega izbacile odredbe o Danu Republike koje diskriminišu gradjane ovog entiteta koji nisu Srbi.\nVisoki predstavnik medjunarodne zajednice u BiH Valentin Incko upozorio je da su moguće sankcije za one koji organizuju referendum o Republici Srpskoj, a referendum su antiustavnim i antidejtonskim činom ocenile i Sjedinjene Američke Države.\nRusija je podržala referendum, navodeći da gradjani RS imaju pravo da iznesu stav o osnovnim nacionalnim pitanjima.\nPredsednik i premijer Srbije Tomislav Nikolić i Aleksandar Vučić nisu pružili podršku referendumu u RS, ali su naveli i da ne žele da utiču na promenu političkih stavova legitimo izabranih političara u Republici Srpskoj.


Berezovski imao udio u "Imleku", "Knjazu Milošu"… | INFORMACIJA JE KAPITAL - Capital.ba\nBerezovski imao udio u “Imleku”, “Knjazu Milošu”…\n20. avg. 2013. 17:44 Objavljeno u OSTALO\nMOSKVA, Pokojni oligarh Boris Berezovski, jedan od najbogatijih ljudi u Rusiji, imao je veliki udio u nekoliko značajnih kompanija u Srbiji, javila je ruska televizijska mreža “Rusija danas”.\nBerezovski je, između ostalog, posjedovao 79 odsto “Imleka”, kompanije za preradu mlijeka i mlječnih proizvoda, 100 odsto “Knjaza Miloša”, proizvođača bezalkoholnih pića, kao i 65 odsto u kompaniji “Bambi Banat” koja proizvodi čokoladu.\nBerezovski je, takođe, posjedovao 87 odsto u mljekari Subotica i 11 odsto u “Sekopaku”, kompaniju koja se bavi odlaganjem otpada.\nZamjenik ruskog državnog tužioca Aleksandar Zvjagincev rekao je ranije da su vlasti Srbije na zahtjev ruskog tužilaštva zaplijenile imovinu Berezovskog vrijednu oko 300 miliona dolara, ne navodeći o kojim preduzećima se radi.\n“Na zahtjev državnog tužilaštva u Srbiji zaplijenjeno je sedam preduzeća koja su pripadala Berezovskom, a čija je vrijednost devet milijardi rubalja”, pojasnio je Zvjagincev.\nAdvokat Berezovskog Andrej Borovkov rekao je agenciji Interfaks da nije upoznat sa odlukama suda u Beogradu i da ništa ne zna o tim preduzećima u Srbiji. Srna\nKljučne riječi: bogatstvo, boris berezovski, imlek, knjaz milos, mlijeko\nRoyal Friesland preuzima Imlek i Mljekaru Subotica\nPetrović: Nema EU, vratimo carine\nU Srbiji ima 90 multimilionera, u BiH 85


RTCG - Radio Televizija Crne Gore - Nacionalni javni servis :: Ekonomija :: Sinergijom do manje nezaposlenosti\nPKCG I ZZZCG 15. 11. 2018. 09:14 >> 08:56 1\nPKCG I ZZZCG\nZa smanjenje nezaposlenosti u Crnoj Gori neophodna je sinergija svih aktera u toj oblasti, a uz dobru analizu, sistemski i sveobuhvatan pristup izazovu zapošljavanja, naročito sezonskog, realno je očekivati dobre rezultate.\nTo je ocijenjeno na sastanku predsjednika Privredne komore Vlastimira Golubovića i direktora Zavoda za zapošljavanje Sulja Mustafića.\nSagovornici su se, kako su saopštili PKCG i ZZZCG, saglasili da "veoma kvalitetna saradnja dvije institucije može biti dodatno ojačana realizacijom zajedničkih projekata, edukacija i aktivnosti, između ostalog i na promociji karijerne orijentacije".\nPredsjednik PKCG Vlastimir Golubović upoznao je Mustafića sa organizacijom i aktivnostima PKCG, institucionalnim partnerstvom koje baštini sa donosiocima odluka na državnom i lokalnom nivou, te ulogom u razvoju stručnog obrazovanja posebno kroz dualni sistem.\nOn je kazao da je PKCG spremna da promoviše programe Zavoda za zapošljavanje, kako bi se sa njihovim sadržajem upoznalo što više privrednika.\nPKCG je, kako je saopšteno, ZZZCG ponudila mogućnost učešćA na predstojećim sajmovima u sklopu crnogorske delegacije, što bi moglo doprinijeti povezivanju sa potencijalnim regionalnim partnerima.\nGovoreći o zapošljavanju, Golubović se osvrnuo na potrebe poslodavaca za radnom snagom iz inostranstva, posebno u turizmu i građevinarstvu.\nOn se založio da se povećaju kvote i odobre privremene dozvole za zapošljavanje stranaca. Smatra da rješavanju problema nedostajućeg kadra u turizmu može doprinijeti hrvatska praksa zapošljavanja studentske populacije uz posebne povoljnosti.\nMustafić je, sa druge strane, ocijenio da ZZZCG i PKCG zajedničkim djelovanjem sa obrazovnim institucijama mogu stvarati uslove da odgovore potrebama tržišta rada.\n"Veoma je važno da svi shvatimo da nam nedostaje zajedničko djelovanje među državnim organima. Tržište rada je nešto što se mijenja iz dana u dan. Ono što je bilo juče, što je aktuelno danas možda neće biti primamljivo i sjutra. Određena zanimanja postaju manje interesantna a neka se, pak, više traže", rekao je Mustafić.\nOn je istakao spremnost za prevazilaženje tog problema, da se deficitarna zanimanja prvo prepoznaju a onda, kroz zajednički angažman istitucija, i stvore.\nPrivredna komora Crne Gore Zavod za zapošljavanje


Tanjug 6. jula 2019. 08:23\nBEOGRAD – Skupština Privredne komore Srbije usvojila je Kodeks poslovne etike posrednika u prometu i zakupu nekretnina koji je važan za uređivanje međusobnih odnosa privrednika u oblasti posredovanja, smanjenju nedozvoljenog ponašanja, kao i učvršćivanju poverenja klijenata.\nKodeks je donet za grupaciju posrednika pri Privrednoj komori koja je reprezentativna jer ima 155 privrednih subjekata koji su članovi, a oni zapošljavaju preko 40 odsto radne snage koja se ovim poslom bavi na teritoriji Srbije, i pokrivaju 60-70 odsto tržišta.\n„Kodeks je jako važan za međusobnu saradnju posrednika pošto je priroda posla takva da su subjekti međusobno upućeni jedni na druge, i na saradnju u kupoprodaji ili izdavanju nepokretnosti, pošto jedan zastupa kupca a drugi prodavca i moraju da završe posao oko prodaje ili izdavanja nepokretnosti“, kaže Nenad Đorđević, zamenik predsednika grupacije, i dodaje da je i do sada poštovan kodeks donet 2012. godine.\n„Oni koji primenjuju etički kodeks imaju veće obaveze od kolega koji nisu potpisnici kodeksa niti članovi grupacije posrednika pri PKS tako da i za korisnike imaju viši nivo zaštite u odnosu na one koji kodeks nisu potpisali“, ističe on.\n„Hoćemo da izađemo u susret klijentima pre svega, i državi, a onda među sobom da se dogovorimo šta se sme a šta ne sme“, kaže Đoković i ocenjuje da će kodeks poboljšati situaciju na samom tržištu.\nOn ističe da je prodaja stanova preko interneta bila nedopustiva praksa sa stanovišta Zakona o sprečavanju pranja novca kao i Zakona o posredovanju.\n„Mi smo u obavezi da napravimo pisani ugovor između klijenata i nas, a to se ne može uraditi s nekim preko interneta koga niste videli i kome niste očitali ličnu kartu“, kaže Đoković i dodaje da se dešavalo i da se oglašavaju divlji, neregistrovani posrednici, kao i da stanovi iz oglasa u realnosti imaju manju površinu.\n„Postoji mnogo stvari na koje mogu da se pozovu eventualno nezadovoljni klijenti, jer mi u suštini ne prodajemo stanove nego paket informacija od pronalaženja nekretnine, analize tržišta, pronalaženja najbolje prilike, organizacija ugovora kod notara i banke, uknjižbe i prenosa vlasništva kod komunalnih preduzeća što je kompletan paket i vrlo ozbiljan posao“, objašnjava Đoković i podseća da je kodeksom predviđena komisija kojoj nezadovoljni mogu podneti prijave.\n„Posrednici mogu da upute prijavu za neetičko ponašanje kolega, a konačnu odluku donosi Sud časti Privredne komore Srbije“, kaže Nenad Đorđević.\n„Uopšte se ne treba sa tim igrati, moj savet svim posrednicima je da budu jako ozbiljni i oprezni i da ne brukaju ni sebe ni profesiju“, rekao je Đoković.


Farmeri strahuju za otkup mlijeka – Info366.net\nPočetna | Dešavanja | Farmeri strahuju za otkup mlijeka\nBANJALUKA – Farmeri iz Kozarske Dubice strahuju da će im mljekare obustaviti otkup mlijeka, jer nisu u mogućnosti ispuniti obavezne mjere na farmi zbog nedostatka ušnih markica za obilježavanje goveda, bez kojih veterinari ne žele da izdaju potvrdu, čime ostaju bez otkupa.\nKako poručuju, ni krivi ni dužni bi mogli ostati bez otkupa, jer Ministarstvo spoljne trgovine i ekonomskih odnosa BiH nije izvršilo nabavku, pa tako i pored volje da obilježe životinje, mogu samo da sjede i čekaju.\n“Potražujem duplikate za izgubljene markice već četiri mjeseca, i pribjegavam samostalnom obilježavanju stoke samo kako bih imao kontrolu”, kaže Milorad Arsenić, mljekar iz Kozarske Dubice, dodajući da veterinar kaže da ne smije da ugrozi sebe i izda potvrde koje su neophodne mljekari pošto životinje na terenu nisu identifikovane, čime se stvara začarani krug u kojem ispaštaju samo mljekari.\nPrema njegovim riječima, najgore je to što se za ovakve stvari niko od nadležnih ne poziva na odgovornost.\n“Godinama se vrtimo ukrug u vezi sa usklađivanjem sa evropskim standardima i dosta toga smo uradili, ali neke jednostavne i banalne stvari su kočnica, pa je besmisleno pričati o velikim projektima kad nismo sposobni ni obilježiti stoku”, kazao nam je on.\nKako nam je rekao, može se očekivati da će mljekare, koje ionako imaju problema sa viškovima, biti sve zahtjevnije kada je otkup u pitanju.\nVladimir Usorac, predsjednik Udruženja poljoprivrednih proizvođača i mljekara RS, kaže da gdje god bude ustanovljeno da farmer nije kriv, niko ne smije da ga kažnjava.\nMože se očekivati da će mljekare, koje ionako imaju problema sa viškovima, biti sve zahtjevnije kada je otkup u pitanju\n“To su problemi sistema i to mora da rješava država. Problem u vezi sa obilježavanjem životinja nije problem farmera i proizvodnja ne smije da zastane zbog tehničkih razloga”, kazao je Usorac.\nRadmila Čojo, pomoćnik ministra poljoprivrede, šumarstva i vodoprivrede RS, kaže kako je Ministarstvo spoljne trgovine i ekonomskih odnosa BiH preduzelo određene mjere koje će dugoročno doprinijeti rješavanju problema.\n“Preduzete su konkretne mjere u vidu nabavke dovoljnih količina ušnih markica odgovarajuće kvalitete i organizovano je štamapanja ušnih markica u dvije smjene kako bi se nadoknadio nedostatak istih na terenu. Paralelno sa sprovođenjem naređenih mjera i označavanjem goveda na terenu vrši se i ažuriranje brojnog stanja životinja na imanjima i usklađivanje sa registrom životinja u bazi podataka Agencije za obilježavanje životinja BiH”, kazala je Čojo.\nKako je rekla, ovo je sveobuhvatan i dugotrajan proces koji zahtijeva mnogo vremena i kontinuitet u radu, a koji za rezultat ima sve veći broj farmi sa usklađenim brojnim stanjem životinja i ažurnim registrom istih kako na imanjima, tako i u bazi podataka, a što je i preduslov za izdavanje potvrde o sprovedenim obaveznim mjerama od strane veterinarskih organizacija.\nKada je otkup u pitanju, ona kaže kako Ministarstvo aktivno rješava operativne probleme, uključujući, prije svega, istrajnost da se otkup sirovog mlijeka vrši prvenstveno sa farmi koje posjeduju potvrde o sprovedenim obaveznim mjerama.\n“Iskreno se nadamo da će naši zajednički napori i preduzete mjere omogućiti sprovođenje obaveznih mjera provjere zdravstvenog stanja životinja i uspostavu sljedivosti u proizvodnji sirovog mlijeka namijenog preradi i izvozu u što kraćem roku”, zaključila je ona.\nPremijer Republike Srpske Željka Cvijanović najavila je da će na današnjoj tematskoj sjednici Vlade Srpske biti riječi o situaciji u Fondu penzijskog i invalidskog osiguranja. “Očekujem konstruktivnu raspravu jer znamo kakvi su stavovi nadležnog skupštinskog odbora, kao i zahtjeve penzionera. Pokušaćemo da izađemo sa skladnim rješenjima i da ih podijelimo na neke koje se veoma […]


Brnabić: Vlada je ukinula prostorni plan za Jadar | 013 info\nEuronews Srbija\tČet, 20/01/2022 - 18:21\n”Vlada je na upravo završenoj sednici ukinula Prostorni plan područja posebne namene za realizaciju projekta eksploatacije i prerade minerala jadarita „Jadar, od 13. februara 2020. godine. Prostorni plan je ukinut, i više ne postoji, saopštila je premijerka Ana Brnabić nakon današnje sednice Vlade Srbije.\nUoči današnje odluke Vlade kompanija Rio Tinto je saopštila da je zabrinuta zbog nedavnih izjava predstavnika Vlade Republike Srbije o potencijalnom povlačenju prostornog plana za Projekat „Jadar”.\nOdluku Vlade o povlačenju prostornog plana premijerka je najavila ponedeljak kada je rekla da za nekoliko nedelja Rio Tinto više neće biti u Srbiji.\nNakon što je kompanija izdala saopštenje u kojem navodi da menjaju dinamiku jer nisu dobili rešenje o eksploatacionom polju, Brnabić je rekla da im rešenje neće ni biti izdato, a da će prostorni plan o prostoru posebne namene Jadar biti ukinut.\nUpravo ukidanje tog plana jedan je od zahteva koji je istaknut na protestima koji se održavaju subotom u gradovima Srbije, a isti zahtev istakao je i Savo Manojlović iz Inicijative Kreni promeni.\nPredstavnici ove inicijative su se pre dva dana okupili ispred Skupštine kako bi zatražili hitnu verifikaciju narodne inicijative zabrane iskopavanja litijuma i bora.\nManojlović je tada novinarima rekao da su oni predali parlamentu narodnu inicijativu i da traže njenu hitnu verifikaciju, ali su, kaže, umesto verifikacije, dobili obaveštenje da je inicijativa dostavljena skupštinskom Odboru, čiji su im članovi, dodaje, rekli da ne vide razlog zašto je dostavljena njima.\nOsim ukidanja prostornog plana "Jadar" inicijativa je zahtevala i da se donese zabrana iskopavanja litijuma i bora na najmanje 20 godina, a za realizovanje ovih zahteva vladi je kao rok dat današnji datum - 20. januar. Manojlović je tada za danas najavio organizovano okupljanje ispred Predsedništva.\nvlada Rio Tinto


Odžić: Vojvodini je potreban Vojvođanski front! | SIA\nOdžić: Vojvodini je potreban Vojvođanski front!\n26. септембра 2018. Redakcija POLITIKA, PRIČA DANA, VESTI 0\nNeodrživi ustavno – pravni položaj Vojvodine po kojem je vojvođanska autonomnost svedena na nivo ponižavanja, pljačkanja i poništavanja svih vojvođanskih vrednosti je nešto pred čim ni jedan građanin Vojvodine ne bi smeo da zatvara oči, a pogotovo vojvođanske stranke, organizacije i pojedinci koji aktivno učestvuju u javnom životu naše pokrajine.\nSve grublji nasrtaji srbo nacionalista na vojvođanski identitet, u dobroj meri oličenih u vladajućem režimu, potpomognutih brojnim organizacijama od kojih bi većina trebala biti procesuirana i zabranjena da je pravne države i vladavine prava, jasno ukazuju da im je svima zajedno zadatak da obesmisle, degradiraju i trajno unište svaki vid političko – ekonomskog subjektiviteta Vojvodine, a konačni cilj i ukidanje Vojvodine kao nespornog prirodnog i istorijskog entiteta.\nSrbijanska opozicija ne pokazuje interesovanje, ne uliva poverenje i u krajnjoj instanci nema potrebne kapacitete za rešavanje suštinskih problema Vojvodine, ona ih i ne razume, jer da ih razume i da je želela da ih reši u periodu kada je bila vlast ona bi ih i rešila.\nKrug je zatvoren i jedini ispravan politički put kojim Vojvodina mora krenuti je put sopstvenog samodefinisanja, jasne provojvođanske politike i okupljanja svih onih snaga kojima su Vojvodina i svi njeni građani na prvom mestu.\nKrajnje je vreme, jedan je od poslednjih momenata zapravo, da to takvog okupljanja i dođe, situacija u kojoj se svi zajedno nalazimo na tako nešto nas i u upućuje.\nVerujem da će do kraja godine doći do formiranja vojvođanskog fronta za odbranu Vojvodine i uspostavljanja autentične vojvođanske politike koja će biti dominantna u svim vojvođanskim opštinama, gradovima i vojvođanskom parlamentu.\nSTRAŠNO: Predsedniku Vojvođanske partije Aleksandru Odžiću prete smrću!\nČuvari Srbije objavili promotivni video za protest ispred Pinka


Tramp je preko jednog od svojih pomoćnika, 14. decembra poslao mejl sa dokumentima u kojima se navodno iznose dokazi o izbornim nepravilnostima u Mičigenu, što je tvrdnja koju je federalani sud već bio odbacio.\nBivši američki predsjednik Donald Tramp vršio je tokom posljednjih nedjelja svog mandata pritisak na Sekretarijat za pravosuđe da se pridruži njegovim naporima da poništi izborni poraz, na osnovu tvrdnji o izbornoj krađi, ali su najviši zvaničnici Sekretarijata odbili da to urade, pokazuju dokumenta koja su danas objavljena.\nOdbor Predstavničkog doma za nadzor i reforme, koji je tražio dokumenta, objavio je detalje o pokušajima bivšeg predsjednika, njegovog tadašnjeg šefa kabineta Marka Medouza i privatnog advokata Kurta Olsena da se izvrši pritisak na Sekretarijat za preduzme akciju u vezi sa Trampovim tvrdnjama, prenosi Glas Amerike.\n- Ta dokumenta pokazuju da je predsjednik Tramp pokušao da zloupotrebi vodeću agenciju za sprovođenje zakona naše zemlje u drskom pokušaju da preokrene rezultat izbora na kojima je poražen - saopštila je predsjedavajuća Odborom, demokrata Kerolin Maloni.\nTrampovi pokušaji o kojima je reč u dokumentima odvojeni su od izvještaja da je Sekretarijat za pravosuđe, za vrijeme Trampa, tajno pokušavao da pribavi podatke o telefonima najmanje dvojice demokratskih članova Kongresa, zbog čega je aktuelni sekretar za pravosuđe Merik Garland najavio da će ojačati zaštitu sekretarijata od političkog uticaja.


"To je strašna informacija": Civilna zaštita u BiH kupuje limuzinu od 72.000 KM, bez PDV-a\n“To je strašna informacija”: Civilna zaštita u BiH kupuje limuzinu od 72.000 KM, bez PDV-a\nIz Službe civilne zaštite su u odgovoru BIRN-u BiH naveli kako trenutni vozni park Grada Tuzla “nije odgovarajući i ne zadovoljava službene potrebe”.\nIz Službe civilne zaštite su potvrdili da će se osim za njih novo vozilo koristiti i za druge potrebe gradske uprave.\nOn dodaje kako je Civilna zaštita ranije izdvajala značajne svote novca za nabavke. Zbog ranijih nabavki tokom pandemije i štednji budžeta na građanima kojima su ta sredstva potrebna, poput djece sa poteškoćama u razvoju, on smatra da se Civilna zaštita ponaša bahato.\nPrema podacima Baze službenih automobila BIRN-a BiH institucije i javne kompanije su tokom 2020. godine potrošile gotovo pet miliona maraka na kupovinu 150 službenih putničkih vozila, najveći dio nakon početka pandemije.


Saopštenje sa sastanka Đukanović - Matern\nPredsjednik Crne Gore Milo Đukanović primio je u oproštajnu posjetu ambasadora Savezne Republike Njemačke Hans Ginter Materna.\nĐukanović je tokom razgovora iskazao zahvalnost ambasadoru Maternu za saradnju tokom njegovog mandata, ističući da su u tom periodu dodatno unaprijeđeni odnosi između Crne Gore i Njemačke, što je potvređeno i nedavnom posjetom premijera Markovića Berlinu.\nDinamičan politički dijalog sa zemljom poput SR Njemačke izuzetno je važan za Crnu Goru, imajući u vidu značaj pažnje jedne od vodećih evropskih država za podsticaj integracijama Crne Gore i ZB. U tom kontekstu, ukazao je na prioritete državne politike, a to su članstvo u EU, ekonomski i demokratski razvoj zemlje. Predsjednik je istakao da je zadovoljan dinamikom tih procesa u Crnoj Gori, svjestan da je brzina ostvarivanja strateških ciljeva opredijeljena unutrašnjim kapacitetima, ali i istorijskim zaostajanjem regiona. Ipak, napominje Đukanović, Crna Gora je uspjela od jedne od najmanje razvijenih republika bivše Jugoslavije, da postane lider u regionu i članica NATO, sa perspektivom dinamičnog ekonomskog razvoja u cilju dostizanja evropskog kvaliteta života. Posebno je ukazao na čvrsto opredjeljenje Crne Gore da postane punopravna članica EU, ocjenjujući da je integracija interes i ZB i EU. Stoga, uprkos smanjenju entuzijazma za proširenjem unutar EU, predano radimo na reformama i dostizanju standarda, u cilju evropeizacije crnogorskog društva, poručio je Đukanović. U tom smislu ukazao je na značaj očuvanja vizije ujedinjene Evrope i nastavka procesa proširenja kao optimalnog okvira za evropsku konkurentnost, i za regionalni prosperitet. Propuštanje još jedne prilike da se ZB integriše, značio bi održavanje zone permanentne nestabilnosti, zaključio je Predsjednik.\nAmbasador Matern zahvalio je Predsjedniku Đukanoviću za odličnu saradnju i srdačan prijem u Crnoj Gori. Posebno je ukazao na jasnu poruku kancelarke Merkel o podršci perspektivi proširenja EU, ističući da će zemlje EU znati da cijeni rezultate koje Crna Gora ostvari na tom putu.\nPredsjednik Đukanović posebno je istakao zadovoljstvo dobrom bilateralnim odnosima dvije države uz zahvalnost za svu razvojnu podršku Njemačke Crnoj Gori, u procesu demokratizacije, u oblasti pravde, unutrašnjih poslova i odbrane, kao i u obrazovanju i kroz saradnju sa jednim brojem njemačkih pokrajina. Obostrano je naglašen značaj produbljivanja ekonomske saradnje.\nTakođe je zajednički ocijenjeno da će dalje reforme u oblasti vladavine prava doprinijeti jačanju demokratizacije društva, i razmijenjena mišljenja i o jednom broju pitanja iz domena unutrašnje politike.


Cvetković: Srbija izašla iz krize, ali…\nPremijer Srbije Mirko Cvetković tokom predavanja o strategiji održivog razvoja\nUz rast bruto domaćeg proizvoda za jedan odsto u prvom tromesečju ove godine, Srbija je formalno i statistički izašla iz krize, poručio je danas premijer Srbije Mirko Cvetković. Ipak, kako je na predavanju slušaocima Škole nacionalne odbrane objasnio predsednik srpske vlade, građani još nisu osetili boljitak od pozitivnih ekonomskih pokazatelja:\n"Međutim, to je samo statistički. Na životima ljudi se to ne ogleda i oni i dalje imaju teškoće. Tek pravi oporavak će nastati sa jednim značajnijim privrednim rastom i prekidom porasta nezaposlenosti", rkao je Cvetković.\nNezaposlenost je najveći tekući problem Srbije, iako se, po rečima premijera, smanjuje tempo rasta broja nezaposlenih. Na nivou kursa, problem nije nestabilnost dinara već prevelika eurizacija u Srbiji, kaže Cvetković:\n"Mi pokušavamo da damo čvršći podsticaj dinaru. I Vlada je već usvojila princip tako da nove podsticaje daje isključivo za kredite koji nemaju deviznu indeksaciju nego dinarsku. Ja sam razgovarao sa direktorom EBRD-ja i oni su spremni da nam pomognu da ojačamo dinar u tom pogledu", rekao je Cvetković.\nStrateški problem Srbije je neadekvatna struktura privrede koja bi u većoj meri trebalo da se zasniva na proizvodnji razmenjivih dobara, umesto na uslugama i nerazmenjivim dobrima, istakao je premijer i podsetio da je za 2010. planiran privredni rast od dva odsto, a u 2011. rast BDP-ja od tri do tri i po procenta.


Popov: Bilateralni sporazumi se ne sprovode | Autonomija\nPopov: Bilateralni sporazumi se ne sprovode\n...čak se ne održavaju ni sami sastanici mešovitih komisija\nDirektor Centra za regionalizam Aleksandar Popov izjavio je danas da se Bilateralni sporazumi o pravima manjinskih zajednica, koje je Srbija potpisala sa četiri zemlje, ne koriste dovoljno kao sredstva upozorenja da nešto nije uredu u oblasti zaštite njihovih prava.\nKako su pokazali rezultati Analize sprovođenja bilateralnih sporazuma u oblasti zaštite nacionalnih manjina između Srbije, Hrvatske, Mađarske, Rumunije i Makedonije, čak se ne održavaju ni sami sastanici mešovitih komisija, koji bi trebali da se dešavaju jednom godišnje.\n„Oni se održavaju jednom u nekoliko godina, dok sa Makedonijom nije do sada održan nijedan. To je postala jedna zapuštena oblast, a čak i naši istraživači su imali problema da dođu do zapisnika sa tih zasedanja“, objasnio je Popov.\nKroz zapisnike su konstatovani ključni problemi, a to je u slučaju Srbije, obaveza o garantovanim mestima u parlamentima, od lokalnog, pokrajinskog, pa do centralnog nivoa.\n„To je nešto što se u svim zapisnicima spominje, pa će ovo pitanje morati da se rašava ili kroz Akcioni plan u pregovaranju poglavlja 23 ili da se briše iz Sporazuma. U tom slučaju, i Hrvatska bi ukinula ono što je sprovela, a to je Ustavni zakon koji manjinama garantuje mesta u Saboru“, kazao je Popov.\nPrema njegovim rečima, kada je Centar za regionalizam počeo rad na ovom projektu, tada još nije bilo „zahlađenja odnosa Srbije i Hrvatske“, kao što je to sada slučaj.\n„U jednom trenutku je iz Zagreba stigla poruka da ukoliko Srbija ne počne da sprovodi ove sporazume, da je moguća blokada njenog puta ka EU. Slična upozorenja nam stižu i iz Rumunije i Bugarske“, upozorio je Popov.\nAnaliza je obuhvatila i pitanja udžbenika, službene upotrebe jezika i pisma, obrazovanja, informisanja, kulture, restitucije, Rumunske pravoslavne crkve, i slično, ali prema rezultatima, ova pitanja su se rešavala „u hodu“ i nisu se pojavljivala u svim zapisnicima sa sastanaka Mešovitih komisija.\nBilateralni sporazumi u oblasti zaštite nacionalnih manjina između Srbije, Hrvatske, Mađarske, Rumunije i Makedonije, potpisani su 2004. godine, a ratifikovani 2005.\nProjekat analize stanja u sprovođenju sporazuma je realizovan uz podršku Fondacije za otvoreno društvo, a sproveo ga je centar za regionalizam iz Novog Sada.\nPreporuke koje su definisane tokom ovog istraživanja treba da doprinesu bržem rešavanju otvorenih pitanja koja su evidentirana tokom zasedanja Vladinih mešovitih komisija.


Džoni Dep sutra stiže u Srbiju, dogovorena večera s Aleksandrom Vučićem - MojCazin\nHolivudski glumac Džoni Dep (Johnny Depp) sutra dolazi u Beograd povodom promocije svog animiranog serijala proizvedenog u Srbiji”Pafini”, u produkciji “Arhangel studija” glumca Miloša Bikovića, a kreiranog u “Jervolino studiosu” (IES).\nU Srbiji će prema pisanju “Kurira” provesti samo 24 sata, ali će imati naporan dan. Dep će imati konferenciju za medije, zatim obilazak studija, a navačer će se sastati na večeri s predsjednikom Srbije Aleksandrom Vučićem.\nIz kabineta predsjednika Srbije je saopćeno da će se Vučić sastati s Depom i Milošem Bikovićem u zgradi na Andrićevom vencu. Trenutno nije poznato gdje će biti smješten, dok će mu na ručku i večeri biti služena nacionalna jela iz Srbije, kao i rakija i vino.\n– Ćevapčići i kolege iz Srbije su fantastični – izjavio je Dep za RTS prošle godine na Berlinskom festivalu, gde je promovisao film “Minimata”.


Nacionalna služba za zapošljavanje - Vesti - Jednake šanse na tržištu rada za sve \nJednake šanse na tržištu rada za sve\nBeograd | Vest, datum objave: 25. септембар 2018.\nEvropska unija opredelila je oko 6,3 miliona evra iz svojih fondova za sprovođenje dva projekta u cilju smanjenja nezaposlenosti u Srbiji. Projekte „EU podrška politici zapošljavanja“ i „EU podrška Nacionalnoj službi za zapošljavanje“ predstavili su ministar za rad, zapošljavanje, boračka i socijalna pitanja Zoran Đorđević i šef Delegacije EU u Srbiji Sem Fabrici.\nMinistar Đorđević rekao je da je jedan od strateških ciljeva Vlade Srbije i Ministarstva obezbeđivanje stabilnog, održivog i efikasnog rasta zaposlenosti, pri čemu su iskustva Evropske unije na polju unapređenja zapošljivosti i podsticanja zapošljavanja, prvenstveno kategorija teže zapošljivih lica, od prioritetnog značaja.\n„Više od 30 odsto lica na evidenciji Nacionalne službe za zapošljavanje je bez kvalifikacija i neophodna im je dodatna podrška i uključivanje u one mere aktivne politike zapošljavanja koje će upravo doprineti poboljšanju njihovog položaja na tržištu rada“, istakao je ministar Đorđević.\nSa njim se složio i šef Delegacije EU u Srbiji Sem Fabrici, koji je rekao da izdvajajući novac za poboljšanje uslova za zapošljavanje i stvaranje pozitivne klime za otvaranje novih, održivih radnih mesta, Evropska unija želi da pomogne svima da imaju jednake šanse na tržištu rada.\nPrema njegovim rečima, ovim projektima biće ojačani kapaciteti u Ministarstvu i NSZ, za kreiranje i primenu novih i unapređenje postojećih aktivnih politika zapošljavanja.\n„Usvojena znanja biće od izuzetne važnosti i za kvalitetnu pripremu institucija i aktera Republike Srbije u oblasti politike zapošljavanja za proces pristupanja EU, posebno imajući u vidu obaveze koje proističu iz Akcionog plana za pregovaračko Poglavlje 19“, rekao je Fabrici.\nBudući da je jedan od ciljeva projekta da mapira veštine koje nedostaju na tržištu rada, kako bi, kada se to ustanovi, NSZ mogla da na osnovu toga definiše obuke, direktor NSZ Zoran Martinović najavio je da će više od 3.000 nezaposlenih biti uključeno u programe samozapošljavanja, obuke na zahtev poslodavaca i prema potrebama tržišta rada, kao i u subvencije za otvaranje novih radnih mesta.\n„NSZ će organizovati obuke za deficitarna zanimanja, među kojima tradicionalno uvek nedostaje IT stručnjaka, ali radnika fali i u građevinarstvu i ugostiteljstvu. Takođe, na tržištu rada nedostaju i bravari, stolari, zavarivači“, rekao je Martinović.\nOsim unapređenja programa obuka NSZ, projekat treba da doprinese poboljšanju profesionalne rehabilitacije u preduzećima koja se bave tom oblašću i zapošljavaju osobe sa invaliditetom,.\nProjekat „EU podrška Nacionalnoj službi za zapošljavanje“ je bespovratna finansijska pomoć Evropske unije u vrednosti od oko 4,5 miliona evra, dok je Vlada Srbije za sprovođenje tog projekta iz nacionalnog budžeta izdvojila oko 500.000 evra. Uz to, Evropska unija opredelila je i približno 1,8 miliona evra za projekat „EU podrška politici zapošljavanja“.


RTS :: Za 30 škola u Srbiji digitalni uređaji za najugroženiju decu\nDruštvo Za 30 škola u Srbiji digitalni uređaji za najugroženiju decu\nutorak, 13. apr 2021, 15:24 -> 15:31\nUkupno 30 škola u Srbiji dobiće 65 uređaja za digitalne biblioteke, koje će biti na raspolaganju učenicima i nastavnicima, a za 250 pedagoških asistenata biće uručeni laptopovi kako bi mogli direktno da rade sa decom, poručio je ambasador i šef delegacije Evropske unije u Srbiji Sem Fabrici.\nFabrici je u Krnješevcima, u opštini Stara Pazova, odakle je krenula distribucija laptopova i tableta, rekao da će u saradnji sa Unicefom i Ministarstvom prosvete biti isporučeno ukupno 2.200 uređaja, radi prevazilaženja digitalnog jaza dece iz ugroženih i siromašnih grupacija, te romske dece.\n"Isporučićemo IT opremu koja će omogućiti kontinuirano i kvalitetno učenje dece. EU se uvek trudi da ranjivim grupama koje sebi ne mogu da pomognu, pruži odgovarajuću pomoć, posebno u vreme epidemije kovida-19", rekao je Fabrici.\nProjekat vredan dva miliona evra, obuhvatiće 12.000 dece\nFabrici veruje da će pomoć podići nivo digitalnih veština dece i nastavnika i navodi da je EU u poslednjih 15 godina izdvojila više od 100.000.000 evra za reformu i jačanje obrazovnog sistema na svim nivoima.\nDirektorka UNICEF-a u Srbiji Dejana Kostadinova rekla je da je obrazovanje jedan od najvažnijih alata koji treba da se obezbede deci, kao i da svako dete treba da ima jednak pristup tehnologiji.\nIstakla je i da današnja donacija predstavlja prekretnicu za smanjenje digitalnog jaza, te da se kovid pandemija može preokrenuti u priliku, tako da obrazovni sistem postane jači i otporniji.\nDržavni sekretar u Ministarstvu prosvete, nauke i tehnološkog razvoja Ivica Radović poručio je da je siguran da će i donacija digitalnih uređaja doprineti krajnjem cilju, a to je podizanje nivoa znanja učenika.\nPremošćavanje digitalnog jaza za najugroženiju decu\nOn je pozvao i druge donatore i društveno odgovorne kompanije da pruže podršku kako bi učenici iz osetljivih grupa mogli da imaju najbolje moguće obrazovanje, dodajući da će biti organizovana obuka za oko 900 nastavnika.\nJedna od škola koja će dobiti opremu je i Prva obrenovačka osnovna škola, a direktorka Milena Ergarac kaže da škola obrazuje 600 učenika, a gotovo 20 odsto njih nema tehničke mogućnosti za nastavu za daljinu.\nTo su, pre svega, pripadnici romske nacionalne manjine i deca iz osetljivih grupa, rekla je ona i dodala da se škola snalazi tako što materijale za učenje dostavlja na kućnu adresu učenika.\nLaptopovi i tableti dodeljuju se u okviru projekta "Premošćavanje digitalnog jaza za najugroženiju decu".


„Komšije zajedno za svoje ulice, parkove i čist vazduh“\nKažu da se Hoakin Finiks pripremao za ulogu Džokera tako što je išao kolima od Novog Beograda do centra i zatim tražio mesto za parking na Dorćolu.\nZaustavljanje neobeleženih radnika, detektovanje ubačenih elemenata, medijske manipulacije, pokušaji kreativnog korišćenja policijskog časa da bi se na silu završili radovi, ignorisanje zahteva za izlazak građevinske inspekcije na teren, ulični protesti i legitimisanje učesnika po samoposlugama navelo je „Komšije“ da se udruže i odbrane svoja prava.\nPo ulicama Venizelosovoj i Žorža Klemansoa firma ATM BG (izabrana od strane gradske vlasti, kao jedini ponuđač, da izgradi novu trolejbusku mrežu, umesto još uvek opstajuće sa okretnicom na Studentskom trgu) ostavila je, nakon što su građani zaustavili pobadanje bandera, na desetine rupa prekrivenih okruglim, drvenim stranicama kalemova za kablove.\nUz podršku ACT projekta, Komšije nameravaju da zagovaraju stručnu javnu raspravu o razlozima, opravdanosti i eventualnim načinima uvođenja trolejbuske mreže na donjem Dorćolu, uz ućešće građana u donošenju konačnih odluka u vezi sa ovim i sličnim projektima u ovom delu grada.\nProjekat čini organizacija javnih skupova, razvoj online kanala komunikacije i online kampanju, a ključna aktivnost je pravna borba za prava građana i građanki u procesu donošenja odluka. Komšije će kroz mentorski program unaprediti svoje kapacitete za komunikaciju i izgradnju poverenja u komšiluku.


PRVA ŽRTVA IZBEGLIČKE KRIZE U MAĐARSKOJ - Magločistač\nPočetna Aktuelno PRVA ŽRTVA IZBEGLIČKE KRIZE U MAĐARSKOJ\nMuškarac iz Pakistana poginuo je danas u Mađarskoj pošto se srušio na pruzi kada je grupa od oko 350 migranata pobegla sa železičke stanice u mestu Bičke, gde su vlasti držale oko 800 izbeglica, saopštila je danas mađarska policija.\nU saopštenju se navodi da policajci nisu jurili grupu odbeglih migranata, a muškarac se srušio oko 800 metara od stanice u Bičkeu, zapadno od Budimpešte, preneo je Rojters.\nMađarska televizija je objavila da je Pakistanac pao i udario glavom o prugu.\nNa stotine izbeglica je probilo policijski kordon na železničkoj stanici u Bičkeu i krenulo da trči železničkom prugom prema zapadu, ometajući saobraćanje vozova.\nMigranti su iznenadili policajce na stanici, naglo izašavši iz prednjeg dela voza.\nPolicija je uspela da uz veliku galamu, vrisku i plač dece zaustavi i vrati u voz samo manji deo od oko 500 migranata koliko se procenjuje da se nalazilo u njemu, prenosi AP.\nPrema saopštenju reportera ove agencije, u sve većoj daljini se mogla videti grupa od najmanje 200 migranata kako trči duž pruge u pravcu 135 kilometara udaljene Austrije.


Tanjug 16. maja 2021. 15:16\nBEOGRAD – U Beogradu je danas održana osnivačka skupština udruženja „Romanija“, sa ciljem jačanja veza i unapređenja saradnje Srbije i Republike Srpske.\n„U Beogradu radi veliki broj zavičajnih udruženja jer kao glavni grad Srbije i svih Srba, Beograd privlači ljude iz svih krajeva naše zemlje. Ti ljudi se organizuju po različitim osnovama, a između ostalog i po tome odakle su potekli“, rekao je Vesić.\n„Drago mi je što ćemo zajedno moći da radimo na negovanju veza između Beograda i njihovih opština. Neophodno je da se naša saradnja nastavi. Beograd je grad svih Srba bilo da žive u Americi, Australiji, Republici Srpskoj ili Crnoj Gori… Svi koji se osećaju Srbima Beograd smatraju glavnim gradom i zato je važno da u Beogradu imamo njihova zavičajna udruženja koja će omogućiti da se ove veze neguju“, rekao je Vesić.\nGradonačelnik Istočnog Sarajeva Ljubiša Ćosić rekao je da je siguran da će udruženje „Romanija“ ostvariti zacrtane ciljeve, a prisutnima se, između ostalih, obratio i načelnik opštine Pale Boško Jugović, koji je rekao da je ovo logičan nastavak saradnje Srbije i Republike Srpske.\n„Ovo je nastavak svega onoga što narod sa ove strane Drine pruža narodu u Republici Srpskoj. Očekujemo i u budućnosti da će te veze biti sve čvršće ne samo u oblasti privrede već i u oblasti sporta, nauke, medicine…“, naveo je Jugović.


Probavni enzimi – Digestive Enzymes | Živi sa stilom\nProbavni enzimi za poboljšanje rada digestivnog sistema\nKada se preporučuju probavni enzimi?\nKada želite adekvatnu podršku za svoj digestivni sistem\nDigestive Enzymes možete da kupite u vašoj zemlji !\n2679.00 rsd + post\n152.63 kn + post\nProbavni enzimi (Digestive Enyzmes) sadrži pored enzima i aktivne sastojke biljnog porekla, koji doprinose boljem radu sistema za varenje. Ukoliko Vaše navike u ishrani ili životni stil nisu odgovarajući, ravnoteža digestivnog sistema može lako da se poremeti. Razlaganje nutrijenata uz pomoć enzima je prvi korak u pravcu dobre apsorpcije i iskorišćenja hranljivih materija. Sa odgovarajućim enzimima imate mogućnost da potpomognete razlaganje masti, proteina i ugljenih hidrata, i na taj način sistemu za varenje i svom telu pružite pomoć.\nTradicionalna jela našeg podneblja se ne mogu svrstati u jedinstvenu celinu, pa neodmerena količina i sastav pojedinih obroka često – pa i na duge staze – može prouzrokovati veoma neprijatne tegobe posle obeda.\nGovori se: „šta pojedeš, to postaješ“. Međutim, ta izreka važi samo pod izvesnim uslovima. Brižljivo sastavljen meni savremenih kvaliteta je svakako veoma važan, ali sama ishrana je delotvorna samo ako se vredne supstance iz jela u procesu varenja razgrade na elementarne jedinice, da bi ih organizam uistinu mogao efikasno iskoristiti.\nU svakom od ovih slučajeva preporučuje se enzimska terapija, koja umanjuje digestivni stres, poboljšava kvalitet varenja, a na taj način se organizmu pruža mogućnost da dode do potpunije razgradenih hranljivih materija. Osim toga, nivo otpadnih i toksičnih supstanci se redukuje u tkivima, sto dovodi do smanjenja učestalosti zapaljenja digestivnog trakta, poboljšanja apsorpcije, pa samim tim i do povećanja snabdevenosti organizma neophodnim makro- i mikroelementima.\nProbavni enzimi (Digestive enzymes) je savremeni preparat, čije redovno uzimanje poboljšava varenje, optimalizuje snabdevenost organizma hranljivim materijama, dok istovremeno pruža i zaštitu sistemu za varenje.\nKorišcenjem Digestive Enzymes preperata se povećava stepen iskorišćenosti i ostalih dopuna za ishranu iz spektra CaliVitinih proizvoda, čime ovi mogu pružiti potpuniju pomoć u očuvanju zdravlja ili u procesu njegovog ponovnog sticanja.\nDigestive Enzymes by levoto01\nPažnja! U slučaju ozbiljnih gastrointestinalnih oboljenja (npr. čir želuca), obavezno se posavetovati sa svojim lekarom pre upotrebe ovog proizvoda!\nNaručite Digestive Enzymes u vašoj zemlji !


Tanjug 28. maja 2020. 15:41\nMOSKVA – Pitanje pozivanja lidera zemalja izvan Zajednice nezavisnih država na vojnu paradu povodom Dana pobede, u Moskvi 24. juna, biće rešavano pojedinačno, sa svakom zemljom, izjavio je danas portparol Kremlja Dmitrij Peskov.\n„Radićemo sa svakom pojedinom državom (o pitanju poziva na paradu povodom Dana pobede)“, rekao je Peskov i dodao da su do sada ponovo poslate pozivnice liderima država ZND.\nOn je objasnio da nije preostalo puno vremena da se dogovori raspored svetskih lidera, preneo je TAS S.\nŠto se tiče poziva francuskom predsedniku Emanuelu Makronu, portparol Kremlja je potvrdio da je bilo kontakata sa francuskom stranom.\nMnogi svetski lideri i šefovi međunarodnih organizacija pozvani su da prisustvuju na tradicionalnoj vojnoj paradi povodom Dana pobede u Drugom svetskom ratu 9. maja, ali je ona odložena zbog pandemije korona virusa.\nPredsednik Rusije Vladimir Putin je 26. maja najavio da će parada biti održana 24. juna.\nOn je objasnio da je odabrao taj datum, jer su 24. juna 1945. godine vojnici, koji su se borili za Moskvu i Staljingrad, oslobodili Lenjingrad i Evropu i jurišali na Berlin, marširali na Crvenom trgu.


Očekuje se prelazak na onlajn nastavu\nOčekujemo procenu stručnjaka, ali svakako će prva sledeća mera biti potpuni prelazak na onlajn nastavu, kaže sa Sputnjik član Kriznog štaba epidemiolog Branislav Tiodorović.\nOn dodaje da nijedna zemlja u Evropi, ali ni u svetu, nije uvela sve mere odjedanput:\n- Svi su radili postepeno i tako postigli najbolji uspeh. Počinje se sa onim za šta se smatra da će morati da se sprovede i da će biti dobro sprovedeno, a iza toga sledi postepeno proširenje na sve. Moramo to da uradimo, jer je vrag odneo šalu. Mnogo je obolelih, mnogo umrlih, ovo moramo da presečemo.\nTodorović dodaje da je njegova jedina primedba što kovid propusnice nisu uvedene ranije i kaže da ih je medicinski deo Kriznog štaba predlagao pre tri meseca.\nUpitan šta bi mogla biti sledeća mera, da li se razmatra situacija u školama, s obzirom na to da je priličan broj dece zaražen, Tiodorović kaže da će biti ukinute vanškolske aktivnosti, ali i odlazak u školu.\n- Upravo se radi procena, tu odluku će najverovatnije već sutra doneti tim za implementaciju, u kome sede predstavnici Ministarstva prosvete i Instituta Batut. Kako sada stvari stoje, verovatno ćemo kompletno preći na onlajn. Tim će na osnovu direktnih podataka sa terena, iz škola, doneti predlog mera.\nNa kraju razgovora za Sputnjik epidemiolog Branislav Tiodorović kaže da se nada da će se prelazak na onlajn nastavu dogoditi već u ponedeljak, 25. oktobra.\nKrizni štab Branislav Tiodorović onlajn nastava koronavirus korona virus


Na prigodnoj svečanosti 24. maja 2021. godine obilježen je Dan Instituta, kada je i predstavljena nova web platforma.\nNakon otvaranja događaja, uvodnu riječ je dao direktor Direktorata za unutrašnje tržište i konkurenciju u Ministarstvu ekonomskog razvoja, gospodin Veselin Koprivica.\nGospodin Koprivica je naglasio da Institut za standardizaciju Crne Gore u kontinuitetu sprovodi proces preuzimanja evropskih i međunarodnih standarda i na taj način obezbjeđuje tehničku osnovu za proces transponovanja EU regulativa i direktiva na nacionalnom nivou. Od velikog značaja za rad Instituta je i dobra saradnja sa Ministarstvom ekonomskog razvoja koje prepoznaje sve uočljiviji globalni trend da se oblasti privrede i društva regulišu na nivou standarda, budući da je proces standardizacije, odnosno donošenja standarda veoma odgovoran posao.\n„U narednom periodu nas očekuju izazovi prilagođavanja novim pravilima, a da bi se obezbijedila konkurentnost na tržištu neophodno je što prije započeti sa implementacijom MEST standarda, koji su identični sa evropskim i međunarodnim standardima. Ministarstvo ekonomskog razvoja podržava Institut u svim aktivnostima koje vode ka punopravnom članstvu u evropskim organizacijama za standardizaciju (CEN/CENELEC)“, naveo je Koprivica.\nUvodnu riječ je slijedila prezentacija pomoćnice direktora ISME, gospođe Rade Janjić, o aktivnostima ISME u pravcu ispunjenja zahtjeva za punopravno članstvo u CEN i CENELEC.\n„Jedan od veoma zahtjevnih uslova za punopravno člansto u CEN/CENELEC, a koji ne zavisi od Instituta, je obezbjeđivanje dokaza da je Crna Gora na nacionalnom nivou transponovala EU regulative i direktive tehničkog zakonodavstva. U narednom periodu je potrebno intezivirati horizontalnu saradnju između javne uprave i Instituta. Zbog zahtjeva koje nameću poslovni partneri iz EU, zatim novih zakonskih propisa iz oblasti veterine i poljoprivrede, građevinarstva, zaštite na radu, zaštite životne sredine, unaprjeđenja procesa rada i kvaliteta proizvoda i usluga, nameće se neophodnost što hitnije promjene svijesti menadžera da prepoznaju pravi razlog za primjenu standarda, a ne da ga doživljavaju kao nepotreban namet ili finansijsko opterećenje“, istakla je gospođa Janjić.\nSpoljni saradnik iz Bugarske, koji je u okviru IPA projekta - IPA 2014 - Nabavka opreme za specijalizovane institucije u Crnoj Gori za ostvarivanje ciljeva usklađivanja sa pravnom tekovinom EU - kreirao novu web platformu, održao je kratku prezentaciju iste, sa posebnim akcentom na modulima posvećenim korisnicima i njihovim potrebama u cilju što boljeg korišćenja same platforme. On se, takođe, kratko osvrnuo i na ostale module koji se nalaze u okviru platforme kojom se olakšava razmjena informacija i dokumenata sa evropskim tijelima, što je jedan od preduslova za punopravno članstvo u CEN/CENELEC.\nDirektor Instituta, gospodin Zoran Glomazić, je naglasio da Institut zastupa interese svih relevantnih činilaca u značajnim oblastima kako opšte standardizacije, tako i u oblasti elektrotehnike i telekomunikacija. Prateći savremene trendove, Institut kontinuirano radi na promovisanju primjene standarda i njihovoj dostupnosti što širem krugu korisnika. S tim u vezi, Institut je u proteklom periodu unaprijedio informacioni sistem i kreirao novu web platformu. Istakao je da će ova platforma omogućiti zainteresovanim stranama da se na direktan i sveobuhvatniji način informišu o aktivnostima ISME, ali i da prepoznaju šanse i mogućnosti saradnje na planu unapređenja poslovanja u Crnoj Gori primjenom standarda.\n„Prihvatanjem kvaliteta kao jasnog kriterijuma konkurentnosti, i društvene odgovornosti kao radne kategorije koja istovremeno predstavlja i filozofiju i praksu, stvara se klima međusobnog povjerenja i saradnje, pri čemu, raspoložive resurse treba usmjeriti prije svega na stvaranje najpovoljnijeg ambijenta za poslovanje uz održiv razvoj. Jedino na taj način je moguće izgraditi sistem dugoročnog povjerenja- kroz stvaranje nove vrijednosti“, istakao je Glomazić.\nZa doprinos procesu standardizacije, direktor je uručio zahvalnice članovima regionalne Ad-hoc radne grupe koji su učestvovali u izradi nacionalnog normativnog aspekta koji se bazira na standardu EN 50341, Nadzemni električni vodovi naizmjenične struje iznad 1 kV i članovima međunarodnih stručnih tijela koji su učestvovali u izradi ISO 22483:2020 i ISO PAS 5643:2021.


Izvoz Austrije oborio novi rekord\nTanjug 11. februara 2019. 09:19\nBEČ – Austrija je prošle godine ostvarila rekordni izvoz, prevazivši, po prvi put, vrednost od 150 milijardi evra.\nIzvozna privreda je „dragulj austrijske privrede“ i nalazi se na rekordnom kursu, istakao je predsednik Privredne komore Austrije Harald Marer.\n„Zarađujemo 60 odsto od austrijskog BDP-a na međunarodnim tržištima našim proizvodima i uslugama“, objasnio je on.\nU prošloj godini je izvoz dostigao vrednost od 150,3 milijardi evra, a uvoz je iznosio 155,1 milijardu evra. Trgovinski deficit time iznosi 4,8 milijardi evra, i opao je u odnosu na 2017.kada je iznosio 5,6 milijardi evra.\nNajvažnije izvozno tržište Austrije je i dalje Evropa, pošto osam od 10 najvažnijih trgovinskih partnera dolazi sa evropskog prostora.\nUbuduće, kako najavljuje Marer, fokus privrede biće usmeren na rastuća tržišta u Aziji i Africi.\nSa severnom Amerikom austrijska privreda ostvarila je rast u izvozu u visini od 10,5 odsto, sa Afrikom 10 odsto, sa Azijom 6,5, sa južnom Amerikom 1,8 odsto, i Evropom 5,8 procenata.\nIzvoz Austrije 2008.nalazio se na nivou od 117,5 milijardi evra i, nakon 2009, kada je usled krize u svetu pao na 93,7 milijardi evra, neprestano je rastao, te je 2017.dostigao 141,9 milijardi evra, a sada prešao i rekordnih 150 milijardi evra.


Lavrov o povlačenju NATO-a iz Avganistana: Muko moja, pređi na drugog - 11.09.2021, Sputnik Srbija\nLavrov o povlačenju NATO-a iz Avganistana: Muko moja, pređi na drugog\nOptužujući bivšu avganistansku vladu na čelu sa Ašrafom Ganijem da je nesposobna da situaciju drži pod kontrolom, NATO je prebacio krivicu pred njihova vrata... 11.09.2021, Sputnik Srbija\n„U najmanju ruku, na pamet mi pada stara ruska poslovica o prebacivanju krivice poput `muko moja pređi na drugog`“, istakao je on.Ruski diplomata je kazao i da u rešavanju problema izbeglica iz Avganistanu treba da budu uključene sve strane koje su dopustile da dođe do ove krize.„Humanitarne posledice svega što se dogodilo su veoma teške, zabrinuti smo zbog porasta pretnje koja može da se prelije u Evropu. Mi se zalažemo sa što brže rešavanje tog problema. U tom procesu treba da budu uključene sve strane koje su dopustile da se ovo dogodi“, zaključio je on.\n18:01 11.09.2021 (Osveženo: 16:45 16.09.2021)\nOptužujući bivšu avganistansku vladu na čelu sa Ašrafom Ganijem da je nesposobna da situaciju drži pod kontrolom, NATO je prebacio krivicu pred njihova vrata, rekao je šef ruske diplomatije Sergej Lavrov.\n„Čuo sam izjavu generalnog sekretara NATO, gospodina Jensa Stoltenberga, koji je krivicu za trenutnu situaciju svalio na bivšu avganistansku vladu i oružane snage, koje navodno nisu mogle da drže situaciju pod kontrolom“, kazao je Lavrov na konferenciji za novinare posle razgovora sa katarskim kolegom Muhamedom bin Abdulrahmanom el Tanijem.\n„U najmanju ruku, na pamet mi pada stara ruska poslovica o prebacivanju krivice poput `muko moja pređi na drugog`“, istakao je on.\n„Humanitarne posledice svega što se dogodilo su veoma teške, zabrinuti smo zbog porasta pretnje koja može da se prelije u Evropu. Mi se zalažemo sa što brže rešavanje tog problema. U tom procesu treba da budu uključene sve strane koje su dopustile da se ovo dogodi“, zaključio je on.


Rusija: Jednostrano sprovođenje primirja od strane Damaska je besmisleno - Sputnjik Srbija\n15:40 19.09.2016 Preuzmite kraći link\nOn je istakao da su Rusija i Sirija ispunile sve obaveze u skladu sa dogovorom postignutim u Ženevi 9. septembra, iako SAD i oružane grupe pod njihovom kontrolom to nisu učinile.\n„SAD i oružane grupe koje nazivaju i zdravom opozicijom nisu ispunile nijednu obavezu u skladu sa dogovorima iz Ženeve. Ono što je još važnije – još uvek nije došlo do podele između boraca umerene opozicije i terorista Nusra fronta“, istakao je Rudskoj.\nKako je rekao, razdvajanje terorista od umerene opozicije je ključni faktor sprovođenja režima prekida vatre u Siriji, iako još uvek nema nikakvih signala da će to u skorijoj budućnosti biti sprovedeno.\nTakođe, dodao je, nije rešeno ni pitanje bezbednosti humanitarnih koridora na istoku Alepa, budući da oružane grupe koje su pod kontrolom SAD nisu povukle svoje snage i nisu prepustile sirijskoj vojsci kontrolni punkt koji povezuje istočni i zapadni deo Alepa.\nSirija povlači vojnu tehniku radi stvaranja demilitarizovane zone\n„Stiče se utisak da je takva situacija izazvana namerno, kako bi okrivili Rusiju i Siriju za nemogućnost dopremanja humanitarne pomoći“, upozorio je Rudskoj.\nRuski general je precizirao da je od početka sprovođenja režima prekida vatre zabeleženo 302 kršenja primirja, poginulo je 63 civila, dok je 252 ranjeno. Takođe, u napadima je ubijeno 153 vojnika sirijske vojske.\nPored toga, Rudskoj je demantovao navode američkog državnog sekretara da su ruske ili sirijske snage navodno bombardovale te delove zemlje za koje je dogovoreno u Ženevi da ne budu mete gađanja.\nprimirje u Siriji, kršenje, Generalštab Vojske Rusije, Sergej Rudskoj, Sirija


Objavljena „Inicijativa Čengdua" o turističkoj saradnji u okviru „Pojasa i puta" china radio international\nObjavljena „Inicijativa Čengdua" o turističkoj saradnji u okviru „Pojasa i puta"\n2017-09-14 15:28:10 cri\nJuče je otvoren 22. Generalni sastanak Svetske turističke organizacije UN (UNSTO) u Čengduu, glavnom gradu kineske provincije Sičuan. Na sastanku je objavljena „Inicijativa Čengdua" o turističkoj saradnji u okviru inicijative „Pojas i put".\n„Inicijativa Čengdua" poziva sve članice UNSTO da pojačaju turističku saradnju u okviru Inicijative „Pojas i put" kroz političku saradnju, uspostavljanje mehanizama, zajedničku medijsku promociju, razmenu osoblja, kao i zajednički odgovor na bezbednosne rizike.\nDirektor Kineske nacionalne turističke administracije Li Đinzao izneo je podatak da je zabeleženo više od 25 miliona putovanja u Kini i zemljama koje se nalaze duž Puta svile. U sledećih pet godina, očekuje se da će više od 700 miliona Kineza putovati u inostranstvo. Isto tako, Kina bi u tom periodu trebalo da privuče jednak broj stranih turista, rekao je Li.


Dom naroda Parlamenta Federacije u jučerašnjem nastavku zasjedanja prihvatio je Nacrt zakona o osnovama socijalne zaštite, zaštite civilnih žrtava rata i zaštite porodice s djecom i Nacrt zakona o hra Procitaj vise\nBiH protiv diskriminacije\nParlamentarna skupština BiH nedavno je usvojila izmjene i dopune Zakona o zabrani diskriminacije u našoj zemlji. Članstvo u Evropskoj uniji uslovljeno je usvajanjem antidiskriminacijskoga zakonodavstv Procitaj vise\nRazvojačeni branitelji konačno dobivaju svoj zakon\nDNEVNI LIST, 19.09.2016\nAktivnosti oko izrade prijedloga teksta Zakona o pravima razvojačenih branitelja ii članova njihovih obitelji koji bi trebao konačno urediti stanje u pogledu braniteljske populacije idu svojim tijekom Procitaj vise\nNijedan zakon neće donijeti rast penzija i stabilnost penzionog fonda ako ne bude novih radnih mjesta i ako oni poslodavci koji do sada nisu plaćali doprinose za svoje radnike s tim nastave i u budućn Procitaj vise\nZakon o igrama na sreću čeka bolje dane\nDonošenje novog zakona o igrama na sreću, koji nalaže strožije oporezivanje kladionica u Federaciji, čekat će bolje dane, s obzirom na to da je jučerašnjasjednica Domanaroda Parlamenta FBiH prekinuta Procitaj vise\nMijenja se zakon o vodama\nVlada KS-a je utvrdila nacrt zakona o upravljanju zajedničkim dijelovima zgrade s ciljem usaglašavanja važećeg sa Zakonom o stvarnim pravima. Kroz nadzor nad primjenom Zakona, koji vrši Ministarstvo p Procitaj vise\nZakon o turizmu do kraja godine\nVlada FBiH utvrdila je na jucerašnjoj sjednici u Mostaru nacrt zakona o turizmu, koji ce uskoro biti upucen u parlamentarnu proceduru. Ministrica turizma Edita _apo na konferenciji za medije navela je Procitaj vise\nVlada usvaja reformski zakon o zaštiti radnika!\nFederalna vlada na današnjoj sjednici u Sarajevu, kako saznaje“Avaz”, trebala bi utvrditi još jedan reformskizakon izoblastiradnog zakonodavstva. Riječ je o zakonskom rješenju o sigurnosti i zdravlju Procitaj vise\nBOLNICE DUŽNE MILIJARDU KM!\nSkupština HNK-a jučer je usvojila izmjene i dopune budžeta HNKa za 2015. U obraćanju medijima pred početak zasjedanja premijer Nevenko Herceg konstatovao je da će budžet biti umanjen za oko šest milio Procitaj vise\nUvedeni novi uslovi za penziju\nVlada RS usvojila je u petak Prijedlog zakona 0 penzijsko-invalidskom osiguranju (PIO), kojim je predviđeno da muškarci idu u starosnu penziju sa 40 godina radnog staža i 60 godina života, a žene sa 3 Procitaj vise


‘Bitcoin365’ jedan od učesnika Ekonomskog foruma u Poljskoj\nSrpski ‘Bitcoin365’ jedan od učesnika Ekonomskog foruma u Poljskoj\nMarko Crnjanski 8. 9. 2015.\nNa ovogodišnjem 25. Ekonomskom forumu u Poljskoj koji će se održati od 8. do 10. septembra, priliku da se predstavi pred više od 3.000 posetilaca i visokih zvaničnika imaće i srpski startap Bitcoin365, te predstavnici domaće Bitcoin asocijacije koji će govoriti o budućnosti ove virtuelne valute.\nEkonomski forum koji svake godine okuplja mnoge značajne ličnosti iz sveta politike, biznisa i ekonomije, ovoga puta pokriće i temu bitkoina, koja je sve češće zastupljena na svim ozbiljnim ekonomskim i tehnološkim skupovima, stavljajući nam do znanja da se ova stvar više ne posmatra kao marginalni hobi nekolicine entuzijasta.\nVeliki uspeh za domaću Bitcoin zajednicu\nNaime, tokom pomenutog foruma održaće se i panel diskusija na temu „Bitkoin: Novac budućnosti ili opasna fantazija?“ tokom koje će se u ulozi govornika, pored predstavnika Bitkoin asocijacija Engleske, Irske i Slovenije, naći i dva predstavnika Bitkoin asocijacije Srbije – Nikola Cvijović i Aleksandar Matanović, ujedno i suosnivači startapa Bitcoin365 koji predstavlja jedan od najambicioznijih kriptovalutnih projekata sa ovih prostora.\nIz Bitcoin asocijacije kažu za Netokraciju da poziv na forum predstavlja veliku čast:\nPoziv na forum koji će se održati u poljskom gradu Krynica-Zdrój predstavlja veliku čast: kako za nas koji ćemo predstaviti ono na čemu smo vredno radili, tako i za čitavu Bitkoin zajednicu Srbije koja nastavlja da se aktivno bavi ovom kriptovalutom.\nPored hiljada korisničkih naloga koje je ova društvena mreža ukinula iz različitih zemalja, nalaze se i oni iz Srbije. Jedan od razloga za ovaj potez jeste promovisanje političkih partija i ličnosti, kao i narušavanje pravila ponašanja.


DODIK: Važna nam je briga koju pokazuje Vučić | Happy BSC portal\nNEZAPAMĆENO INTERESOVANJE VLADA ZA MEČ SRBIJE: Italijani stižu u okrnjenom sa...\nIMATE LI OMIKRON ILI SAMO PREHLADU? Evo šta kažu stručnjaci\nDODIK: Važna nam je briga koju pokazuje Vučić\nDodik je rekao da će razgovarati sa koalicionim partnerima u vlasti, ali i sa opozicijom.\n- Mi ćemo se u februaru vratiti u Skupštinu i razgovarati o ovoj temi - rekao je Dodik i dodao da je i sam predsednik Vučić iskazao želju da i sa drugima vidi i razgovara na ovu temu.\nDodik je to rekao nakon današnje razgovora sa predsednikom Vučićem u Beogradu i podsetio da su predstavnici Republike Srpske iz institucija BiH izašli zbog nametnute odluke o izmeni krivičnog zakona, koju je doneo bivši visoki predstavnik poslednjeg dana svog mandata, u leto prošle godine, a na šta, ukazao je, nije imao pravo.\nDodik kaže da je BiH "velika nevolja" i jedna "retrogradna ideja".\n- Oni nikada nisu pokazali želju da zajedno sarađujuemo na obostranom razvoju i to je dovelo do toga da je međunarodni faktor uveo visokog predstavnika, dao mu neka ovlašćenja navodno, bez ikakvog osnova u sporazumu, danas imamo situaciju da imate (viskogo predstavnika za BiH Kristijana) Šmita koji je došao bez odluke Saveta bezbednosti, a u Dejtonskom sporazumu piše da mora da bude imenovan odlukom Saveta bezbednosti - istakao je Dodik.\nRekao je i da ne oseća odgovornost zbog toga što poslednjih dana stižu kritike iz Evropske unije, SAD, Sarajeva, OEBS-a i zbog uskraćivanja drugog dela pomoći BiH iz EU.\nSva pomoć koja dolazi iz Evropske unije uvek je uslovljena, kaže Dodik.\n- Ljudi, pročitajte Ustav. Ali, sve češće čujemo od stranaca da je to jedno, ali da se mora sprovoditi politika. E sad te politike idu ka centralizaciji BiH i uništavanju osnovnog sporazuma i mi nemamo pravo da se ponašamo suprotno Ustavu BiH - naveo je, između ostalog Dodik.\nU Sarajevu od jutros najzagađeniji vazduh na svetu\nHOROR: Ubio oca i majku pa se predao!


Delegacija Narodne skupštine Republike Srpske u dvodnevnoj posjeti Skupštini AP Vojvodine | NSRS\nDelegacija Narodne skupštine Republike Srpske pod vođstvom predsjednika Nedeljka Čubrilovića boraviće u ponedjeljak i utorak, 11. i 12. oktobra 2021. godine u dvodnevnoj posjeti Skupštini AP Vojvodine na poziv predsjednika Ištvana Pastora.\nPrvog dana posjete, u ponedjeljak, delegacija će posjetiti Suboticu gdje će se u 14 časova sastati sa predsjednicima nacionalnih saveta nacionalnih manjina koji imaju sjedište u Subotici (Prostorije Nacionalnog saveta mađarske nacionalne manjine).\nDelegacija će u 15.20 časova posjetiti Sinagogu, a potom Gradsku kuću gdje će razgovarati sa gradonačelnikom Subotice Stevanom Bakićem i predsjednikom Skupštine Grada dr Balintom Pastorom.\nDrugog dana posjete, u utorak u 10 časova, u Skupštini AP Vojvodine biće održan sastanak predsjednika Čubrilovića i Pastora.\nU 10.30 časova sa delegacijom Narodne skupštine Republike Srpske razgovaraće predstavnici Poslaničke grupe prijateljstva i saradnje Skupštine AP Vojvodine sa parlamentom Srpske. ( Velika sala)\nU 11.15 časova planirana je konferencija za novinare.\nZa 12 časova zakazana je tematska sjednica Skupštine AP Vojvodine na kojoj će se obratiti predsjednik Skupštine AP Vojvodine Ištvan Pastor i predsjednik Narodne skupštine Republike Srpske Nedeljko Čubrilović.\nNakon toga, tokom diskusija, planirano je obraćanje predsjednika Pokrajinske vlade Igora Mirovića, šefova poslaničkih grupa, predsjednika Poslaničke grupe prijateljstva i saradnje sa Narodnom skupštinom Republike Srpske Aleksandra Zirojevića i direktora Fonda za izbegla, raseljena lica i za saradnju sa Srbima u regionu Duška Ćutila.\nRezime tematske sjednice, na njenom kraju, daće predsjednik Čubrilović čime će biti završena službena dvodnevna posjeta delegacije Narodne skupštine Republike Srpske Skupštini AP Vojvodine.\nPored predsjednika Čubrilovića, delegaciju Narodne skupštine Republike Srpske čine potpredsjednici Željka Stojičić, Sonja Кaradžić Jovičević, Denis Šulić, narodni poslanici Srđan Mazalica, Andrea Dorić i Dušica Šolaja, te generalni sekretar Narodne skupštine Nebojša Zgonjanin.


TV Banat / NABALJENO 55. INVALIDSKO POMAGALO\n15:38 ČETVRTAK, 7. 11. 2019. - 15:38 Autor: Ana Marić\nInicijativa potekla od Udruženja „Parakvad“ prerasla je u organizovanu akciju „Sakupi humani čep“ kojoj su se odazvali svi gradjani Vršca i sve aktivnije učestvuju.\nNije zanemarljiva količina čepova koju treba sakupiti,ni cena pri otkupu ,ali i pored toga sve su češće akcije i kupovina pomagala.\nPomagalo,invalidska kolica,ovog puta nabavljena su za Nikicu Juku ,mladića iz Jermenovaca ,koji je nakon stradanja u poslednjim ratovima ,izgubio obe noge. Njegova majka Marija Juka ,prateći aktivnosti „Parakvada“,prva se obratila za pomoć.\nNikica je trenutno na rehabilitaciji u Specijalnoj bilnici Beograd gde se priprema za nošenje proteza pored kojih su mu i kolica neophodna.\nTok lečenja zahteva i dodatna finansijska ulaganja, kao što su prilagodjavanje stambenog prostora invalidnih osoba, tako da je svaki dalji trošak teret za porodicu koji često ne mogu da podnesu.\nAkcija se i dalje nastavlja,kutije postavljene na više pultova u gradu merilo su naše humanosti.


Zajedničke konzularne usluge, ne i diplomatija\nKoliko je realna nedavna ideja šefa srpske diplomatije da zemlje regiona u inostranstvu uspostave zajednička diplomatsko-konzularna predstavništva po skandinavskom modelu? Podsetimo, ministar spoljnih poslova Srbije Ivan Mrkić početkom januara lokalnim medijima je rekao da su na fonu te inicijative već ostvareni kontakti sa Makedonijom, Crnom Gorom, Bosnom i Hercegovinom i Slovenijom i da je dogovor najizgledniji sa Makedonijom i Crnom Gorom.\nZajednička regionalna diplomatsko-konzularna mreža, o kojoj bi, kako je izjavio, dogovor mogao da se postigne do kraja godine, prema mišljenju šefa srpske diplomatije smanjila bi troškove svim državama Zapadnog Balkana i omogućila im da budu zastupljenije i vidljivije u mnogim delovima sveta, kao i da lakše udruženo nastupaju na trećim tržištima.\nTokom ove godine Srbija planira da otvori tri ambasade u Saudijskoj Arabiji, Kataru i Gani i pet diplomatskih kancelarija u Venecueli, Čileu, Peruu, Vijetnamu i Kambodži. Upravo bi na ovim destinacijama mogao da profunkcioniše "skandinavski model", koji se pokazao kao veoma kao uspešan, podsetio je šef srpske diplomatije i naveo primer Tokija, gde su u jednoj zgradi smeštene diplomate iz više od 15 zemalja Latinske Amerike.\nIvan Vujačić, bivši ambasador Srbije u Sjedinjenim Državama, skeptičan je, međutim, u pogledu šansi za uspostavljanje zajedničkih regionalnih diplomatskih predstavništava najvišeg ranga. On za Radio Slobodna Evropa kaže da ne bi bilo realno da se u ovoj fazi još nedovoljno stabilizovanih odnosa između država nastalih na prostoru bivše Jugoslavije otvaraju zajedničke ambasade, ali da bi konzularni poslovi zemalja regiona mogli biti objedinjeni. Podseća da Mrkićeva inicijativa nije nova jer su se slične ideje i ranije pominjale.\n“To je praksa koja postoji u svetu, pre svega u skandinavskim zemljama i taj skandinavski model je prilično poznat. Ta inicijativa u ovom trenutku ima smisla i može racionalizovati troškove ukoliko neka predstavništva iz regije obavljaju neke konzularne poslove; dakle, ne radi se tu o diplomatiji nego o konzularnim poslovima koji bi se mogli objediniti jer za time postoji realna potreba zbog velikog broja građana iz bivše Jugoslavije koji žive širom sveta. Ako Srbija, primera radi, ima predstavništvo u nekoj državi, a, recimo, Makedonija, Crna Gora ili neka druga regionalna država nema, onda bi bilateralnim dogovorima moglo da se obezbedi to da predstavništvo Srbije pruža konzularne usluge ne samo srpskim nego i državljanima drugih zemalja regiona. Što se tiče zajedničkih striktno diplomatskih dužnosti, nisam, međutim, siguran da je ovo trenutak kada bi tako nešto nedvosmisleno bilo prihvaćeno od strane suseda, ali, ako bi se počelo objedinjavanje konzularnih poslova, to bi mogao biti jedan početak koji bi možda kasnije evoluirao u složenije vidove saradnje regionalnih diplomatija“, smatra Vujačić.\nPodrška inicijativi bez prenagljivanja\nU pogledu inicijative o objedinjavanju diplomatsko-konzularne mreže zemalja regiona, bilo bi realno da se u nekom skorijem vremenskom periodu zaključi višestrani memorandum zemalja Zapadnog Balkana, prevashodno onih koje još uvek nisu članice Evropske unije – Srbije, Bosne i Hercegovine, Makedonije i Crne Gore, kaže za Radio Slobodna Evropa Dragan Đukanović, naučni saradnik u Institutu za međunarodnu politiku i privredu.\n“Tim memorandumom bi se uredila diplomatsko-konzularna zaštita građana svih ovih zemalja u trećim zemljama. Na taj način bi se svakako omogućilo da građani dobiju potpunu zaštitu u zemljama u kojima njihova matična država nema diplomatsko-konzularno predstavništvo, a to bi, naravno, doprinelo i smanjenju mnogobrojnih troškova za otvaranje diplomatsko-konzularnih predstavništava širom sveta, donelo bi, dakle, svima uštede u državnim budžetima”, kaže Đukanović.\nInicijativu o objedinjavanju regionalne diplomatsko-konzularne mreže treba svakako podržati, ali s obzirom na još uvek mnogobrojne probleme između zapadnobalkanskih država ne treba nikako preterano ubrzavati njenu dinamiku, upozorava ovaj naš sagovornik.\n“Svakako treba obaviti višestrane konsultacije između ministarstava inostranih poslova svih država regiona kako bi se dobila saglasnost i obezbedila šira potpora za ovakvu inicijativu. S tim u vezi, mislim da treba uzeti u obzir iskustva drugih delova sveta, poput nordijskog regiona, gde je sličan vid diplomatsko-konzularne zaštite ustanovljen još polovinom pedesetih godina prošlog veka i jako dobro funkcioniše u trećim zemljama. S druge strane, sa čitavom ovom inicijativom ne bi trebalo prenagljivati. Koliko smo videli, ona se pojavljivala u više navrata u izjavama državnih funkcionera u Srbiji, čak i u prethodnoj vlasti. Ipak, čitav sled događaja, bez obzira na mnogobrojne nerešene bilateralne probleme između država u regionu, navodi na zaključak da ovu inicijativu treba podržati i da će ona svakim danom postajati realnija”, ocenjuje Dragan Đukanović.


EXPRES VESTI - Crnogorci tonu i van bazena: Misle da su pokradeni\nCrnogorci tonu i van bazena: Misle da su pokradeni\nJanović: Užasno, brutalno smo pokradeni\nVaterpolista Crne Gore Nikola Janović rekao je da su sudije u finalnoj utakmici Evropskog prvenstva u Beogradu protiv Srbije "brutalno pokrale" njegovu ekipu.\n"Baš mi je žao. Kao sportista im čestitam, ali kao čovek sam razočaran. Organizacija je bila fenomenalna, sve je bilo super, ali ako je trebalo da se uzme zlato, to je trebalo da nam se kaže pre, a ne ovako da se borimo i da igramo. Čestitam mojim momcima. Za neka srebra koja smo osvojili rekli smo da smo sami krivi, ali večeras smo bili bolji u finalu. Žao mi je što ne mogu reći nešto lepše", rekao je Janovć.\nVaterpolista Crne Gore Mlađan Janović rekao je da je Srbija zasluženo pobedila, ali da je sudjenje njegovoj ekipi na turniru bilo katastrofalno.\n"Dve najbolje reprezentacije su igrale u finalu. Srbija je zasluženo slavila pred ovakvom organizacijom i publikom. U vaterpolu ništa slično nije organizovano. Zasluženo su osvojili, nemamo šta da im zamerimo. Sudjenje nam je bilo katastrofalno, pogotovo u četvrtfinalu protiv Italije, pa u duelu s Madjarskom. Ne želim da stavim mrlju na Srbiju, zaslužila je zlato. Ali, na velikim takmičenjima kao što je ovo, ili Olimpijske igre, mora da se vodi računa o suđenju", rekao je Janović.\n"Očekujem da ćemo im se revanširati na narednim takmičenjima, a to je već ovog leta u Riju. Ovo će nam biti vetar u ledja, imaćemo duge pripreme, više od dva meseca. Sa ovom medaljom i istim elanom i željom ući ćemo u takmičenje na Olimpijskim igrama",rekao je Pasković.\nViše iz kategorije: « KAKAV MEČ: Srbija šampion Evrope!\tPrlainović najboilji igrač Evropskog prvenstva »


Komšić: Evropski parlament odbacio političku podjelu Bosne i Hercegovine - Narod.ba\nKomšić: Evropski parlament odbacio političku podjelu Bosne i Hercegovine\nPolitika 14. Februara 2019.\nPosljednji izvještaj Evropskog parlamenta o Bosni i Hercegovini tačno je utvrdio stanje u Bosni i Hercegovini, odbacivši prijedloge pojedinih hrvatskih europarlamentaraca koji su inisistirali na federalizaciji BiH odnosno na podijeli države po etničkim linijama, izjavio je za N1 član Predsjedništva Bosne i Hercegovine Željko Komšić. On je rekao da “ako pođemo od izjave izvjestioca za […]\nPosljednji izvještaj Evropskog parlamenta o Bosni i Hercegovini tačno je utvrdio stanje u Bosni i Hercegovini, odbacivši prijedloge pojedinih hrvatskih europarlamentaraca koji su inisistirali na federalizaciji BiH odnosno na podijeli države po etničkim linijama, izjavio je za N1 član Predsjedništva Bosne i Hercegovine Željko Komšić.\nOn je rekao da “ako pođemo od izjave izvjestioca za Bosnu i Hercegovinu, europarlamentarca Cristiana Dan Preda, koji u svome izlaganju kaže: ‘Građani Bosne i Hercegovine imaju pravo na funkcionalan sistem koji ne diskriminira nikoga’, onda postaje jasno koji su oblici europske politike prema Bosni i Hercegovini.”\nKomšić je istakao da u ovome izvještaju o Bosni i Hercegovini nema više pomena o idejama ili političkim nastojanjima za federalizaciju, odnosno političku podjelu Bosne i Hercegovine, “i da se stvara jedan novi, drugačiji, europskiji okvir za ovu našu, etničkim politikama opterećenu zemlju.”\n„Veoma eksplicitno, na nekoliko mjesta u novom izvještaju Europskog parlamenta,Izvještaju o BiH, jasno se govori o tome da naša zemlja mora zaprimiti europska načela, vrijednosti i propise, što nikako ne ide na ruku etničkim politikama u Bosni i Hercegovini. Iz diskusije drugih europarlamentaraca, konstatira se da je BiH već sada kapacitirana za zaštitu svih građanskih prava, čemu otpor pružaju etničke politike“, rekao je Komšić.\nKompletna reakcija Komšića dostupna na web portalu N1 televizije.


Društvo i ekonomija: Ilić: Deonica Koridora 10 kasni zbog imovinskih pitanja - BalkaniYUm.TV '); } //]]>\nIlić: Deonica Koridora 10 kasni zbog imovinskih pitanja\nMinistar građevinarstva i urbanizma Srbije Velimir Ilić izjavio je danas da izgradnja deonice Koridora 10 od sela Levosoje kod Bujanovca do makedonske granice kasni zbog nerešenih imovinsko-pravnih pitanja.\nNa pitanje poslanika Socijalističke partije Srbije Miroljub Stojčića kada će biti završena ta deonica dužine oko 17 kilometra, Ilić je rekao da mu je žao što u Skupštini nije ministar za infrastrukturu Milutin Mrkonjić (koji je zadužen za\nKoridor 10), ali je rekao da će ta deonica biti završena, jer bi bilo neozbiljno da ostane nezavršena.\n- Mi smo hteli to da završimo ranije, ali nisu bili rešeni imovinsko-pravni odnosi oko zemljišta i nije bila urađena eksproprijacija. Nešto je rešeno, a nešto još nije pa je došlo do preskakanja određenih delova Koridora 10 - rekao je on.\nIlić je rekao da misli da će saobraćajnica na tom delu Koridora 10 biti urađena i istakao da će se naći sredstva za to. Ta deonica se, kako je rekao, mora završiti, jer se radi o opasnoj deonici za saobraćaj.


Poništeni izbori u Doboju i Srebrenici, a Travniku će biti održani prijevremeni izbori za načelnika - Hronika.ba\nPoništeni izbori u Doboju i Srebrenici, a Travniku će biti održani prijevremeni izbori za načelnika\nVlado Rogić, član CIK-a da neće podržati prijedlog da se ponište izbori u Srebrenici i Doboju, navodeći da se ne mogu tako lako donositi odluke pod pritiskom određenih medija.\nCentralna izborna komisija BiH je danas donijela Odluku kojom će biti raspisani prijevremeni izbori za načelnika Općine Travnik. Danas je donesena odluka o poništenju izbora u Doboju i Srebrenici.\n-Centralna izborna komisija BiH je utvrdila nemogućnost preuzimanja mandata za načelnika Općine Travnik od Mirsada Pece (SDA) zbog njegove smrti, a kojem je je potvrđen mandat načelnika općine Travnik pravosnažnom Odlukom o potvrđivanju i objavi rezultata Lokalnih izbora u Bosni i Hercegovini 2020. godine”, saopćeno je iz Centralne izborne komisije.\nPo pravosnažnosti ove odluke, Centralna izborna komisija BiH će raspisati prijevremene izbore za načelnika Općine Travnik.\nS obzirom da ovakve situacije ranije nisu definisane Izbornim zakonom, trebalo je mnogo vremena da se donese odluka.\nU narednom periodu na Centralnoj izbornoj komisiji je da napravi rokove za prijave političkih stranaka na prijevremene izbore te osigura sve što je potrebno za održavanje izbora u ovoj općini.\nPrethodni članakZastupnik Amer Obradović predložio ukidanje diskriminacije u izboru rukovodstva općinskih i gradskih vijeća\nNaredni članakNovi selektor “Zmajeva” je bugarski stručnjak Ivailo Petev


Putin ne veruje FSB-u: U Ukrajinu stiže GRU i čovek poznat po brutalnosti – SLOBODNA VOJVODINA\n„Aleksejev je čvrst i samouveren general“, rekli su Borogan i Soldatov u izveštaju objavljenom u ponedeljak, uz napomenu da je ranije služio u ruskim specijalni snagama. Specijalne snage „su čvrsti i lojalni oficiri koji nisu stidljivi u svojim metodama, ali nikako ne rafinirani špijuni“, rekli su Borogan i Soldatov.\n„Kolege zvaničnici ga smatraju brutalnim i samouverenim do bezobzirnosti. Uvek je spreman da ubije“, kaže Soldatov.\nPutin strips FSB of Ukraine intelligence-gathering role and hands responsibility to GRU arm led by man 'who orchestrated Salisbury poisoning' https://t.co/xTFwKHHKvz\nGlavna obaveštajna uprava ukrajinskog ministarstva odbrane navodi Aleksejeva kao “međunarodnog kriminalca rođenog u Ukrajini koji je umešan u masakr sirijske dece i žena koji nastavlja da verno služi Putinovom režimu i direktno je umešan u uništavanje svoje domovine”.\nPutin je Aleksejeva odlikovao titulom “Heroja Ruske Federacije” 2017. godine za “hrabrost i herojstvo ispoljene tokom vojnih dužnosti”.\n“Putin izgubio poverenje u FSB”\nBorogan i Soldatov su izvestili da imenovanje Aleksejeva signalizira Putinovo nepoverenje u FSB u ukrajinskoj krizi. Putin nije bio zadovoljan kvalitetom informacija na kojima se zasniva njegova invazija u Ukrajini. Putin se razbesneo zbog loših obaveštajnih podataka FSB-a – toliko da je naredio hapšenje generala te organizacije Sergeja Besede.\nImenovanje Aleksejeve za šefa obaveštajnih operacija u Ukrajini poslednja je u nizu kadrovskih promena. Njegovo unapređenje dolazi skoro mesec dana nakon što je “Sirijski kasapin” – kapetan general Aleksandar Dvornikov – pozvan da vodi posrnule ratne operacije Rusije na istoku Ukrajine.\nIzveštaj Borogana i Soldatova došao je pošto je Pentagon ocenio da ruske snage “zaostaju dve nedelje ili čak i više” za takozvanim rasporedom ukrajinske kampanje. Putin “nije postigao nijedan uspeh za koji verujemo da je želeo da postigne, svakako ne na vremenskoj liniji”, rekao je novinarima u utorak neimenovani visoki zvaničnik američke odbrane.


U početku je porodica devojčice prihvatila odluku da se uradi abortus, ali su se tokom vikenda predomislili\nObjavljeno: 25.10.2021. 21:31h 21:35h\nPorodica 11-godišnje devojčice koja je zatrudnela nakon što ju je navodno silovao 61- godišnji otac njenog očuha odlučila je da zadrži bebu.\nDevojčicu, čiji je identitet sakriven, 61-godišnjak je navodno napao u svojoj kući u bolivijskom gradu Japačani.\nAna Paola Garsija, izvršna direktorka Ženske kuće - ženske dobrotvorne organizacije u Boliviji, rekla je da je porodica saznala da je 11-godišnjakinja trudna nakon što je rekla svojoj rođaki da "oseća čudne pokrete u stomaku".\nRođaka je otišla da to kaže svojoj majci, tetki 11-godišnje devojčice, koja je potom podnela prijavu policiji.\nU početku je porodica devojčice prihvatila odluku da se uradi abortus, ali su se tokom vikenda predomislili i dali su pismeni pristanak za nastavak trudnoće.\nĐovani Kabelo, porodični advokat, saopštio je odluku porodice lokalnim medijima rekavši da je odluka da se trudnoća nastavi saopštena ujutru i uvrštena je u istoriju bolesti tako da porodilište i ceo tim nastavljaju da vode njen slučaj prema želji koju je izrazila porodica.\nOvo je, kako se navodi, protivno željama lekara devojčice i pravosudnih organa, koji su savetovali da trudnoću treba prekinuti zbog njenih godina i zbog toga što je trudnoća posledica silovanja.\nGarsija je lokalnim medijima rekla da 11-godišnjakinja "ne želi da bude majka".\n- Ono što se radi sa ovim detetom je zločin - rekla je Garsija.\nOna je dalje rekla da je devojčica prethodno već dobila prvu dozu lekova koje se daju pred prekid trudnoće.\n- Nije moguće da nateramo 11-godišnju devojčicu da bude u procesu trudnoće koji traje devet meseci, to je mučenje - dodala je ona.\nOsumnjičeni je, prema pisanju lokalnog medija El Deber, u pritvoru.\nList piše da su 11-godišnjakinja i njena 15-godišnja sestra od prošlog februara živele pod starateljstvom osumnjičenog, jer su njihovi mama i tata radili u glavnom gradu La Pazu, prenosi The Sun.\nAbortus je u Boliviji legalan od 1970. godine, ali samo u slučaju silovanja ili incesta - inače je ilegalan.\nEduardo del Kastiljo, bolivijski ministar, rekao je da će devojka morati da budepodvrgnuta psihološkoj proceni ako želi da nastavi sa trudnoćom.\n- Zamislite 11-godišnju devojčicu koja svakog dana mora da viđa svog sina ili ćerku koje je dobila jer je bila silovana. Ne možemo tolerisati ovakav način ponašanja u našoj zemlji i ne možemo uništiti život 11-godišnje devojčice. Moramo stvoriti materijalne uslove da ova trudnoća bude prekinuta ako se tako definiše - rekao je bolivijski ministar.\nPrema rečima porodičnog advokata, devojčica je u "dobrom stanju i mirna je".\nOSUMNJIČEN MUŠKARAC ZA SILOVANJE MALOLETNE OSOBE U BRAZILU: Policija tokom pretresa zatekla NACISTIČKE PREDMETE


"JELŠINGRAD" PONOVO "GAZI" Prilika za stotine radnih mjesta u komšiluku | Glas Laktaša - Nezavisni online magazin\n“JELŠINGRAD” PONOVO “GAZI” Prilika za stotine radnih mjesta u komšiluku\nGRADIŠKA, 30. septembra – U Gradiški je otvoren novi proizvodni pogon fabrike “PMP Jelšingrad – fabrika mašina” u koji je uloženo 10 miliona KM.\nPredsjednik RS Milorad Dodik, koji je prisustvovao svečanosti otvaranja, istakao je značaj ovog preduzeća za Gradišku jer će omogućiti otvaranje stotinu novih radnih mjesta. Zahvalio je italijanskim vlasnicima koji otvaranjem novog pogona ulažu u Srpsku.\nVlasnik preduzeća Luiđi Poco naveo je da ova kompanija ima fabrike u cijelom svijetu, da proizvode reduktore za razne mašine, a da jedino u fabrici u Gradišci proizvode zavarene čelične konstrukcije.\nOn je naveo da je tokom privatizacije 2006. godine u Fabriku “PMP Jelšingrad” u Gradišci uloženo 10 miliona KM, koliko je uloženo i u novi proizvodni pogon.\nPoco je naglasio da je bila dobra odluka ulagati u Gradiški, jer postoje dobri radnici i agilna lokalna uprava, niži porezi i cijena energije.\nOn je istakao da imaju mnogo kupaca koji traže proizvode iz Gradiške i da je otvaranje novog pogona značajno jer će omogućiti da se u naredne tri godine udvostruči godišnja proizvodnja, koja iznosi 20 miliona KM.\nNačelnik opštine Gradiška Zoran Adžić naveo je da je kompanija “PMP” 2006. godine privatizovala firmu “Jelšingrad”, koja je tada bila u stečaju i imala 50 radnika, podigla proizvodnju i zaposlila 200 radnika.\nFirma “PMP Jelšingrad – fabrika mašina” Gradiška trenutno ima 200 radnika.\nPlan je da u novom proizvodnom pogonu bude zaposleno još 100, a postoji projekat za igradnju još jedne proizvodne hale gdje bi bilo zaposleno još 100 radnika.\nPrethodni tekstDjevojka velikog srca brine o 13 lutalica\nSledeći tekstNijemac ukrao morsku vodu, mora da plati kaznu\nСВЕЧАНОМ ЛИТУРГИЈОМ У ХРАМУ ПОКРОВА ПРЕСВЕТЕ БОГОРОДИЦЕ ОБИЉЕЖЕН САВИНДАН\nGODIŠNJICA TRAGEDIJE Njegovo ime je Srđan Aleksić, on je sinonim za...\nOsumnjičenom za ubistvo starca danas trebalo biti održano suđenje\nNesvakidašnje: Banjalučka agencija se izborila za posao vrijedan jedan fening\nIGOR DODIK: Plasman među 16 najboljih u FIBA Ligi šampiona veliki...


Izvor\tNezavisne novine | foto:Pixabay\tjun 27, 2018\nKanada nudi primanja od 80.000 kanadskih dolara godišnje (oko 51.450 evra), ali uprkos tome ima problema da pronađe vozače kamiona.\nUdruženje vozača kamiona u Kanadi saopštilo je da transportnom sektoru nedostaje 48.000 vozača širom zemlje. Mnoge kompanije u pokrajini Nju Brunsvik koje se bave transportom žale se na teške uslove za život i rad zbog kojih ne mogu da pronađu vozače koji će voziti na dugim relacijama.\nPrimanja koja se povećavaju iz dana u dan čini se da nisu rešenje problema. Vozači kamiona koji tek počinju da se bave ovim poslom godišnje zarađuju oko 80.000 kanadskih dolara (oko 51.450 evra). U pojedinim delovima primanja su i 100.000 kanadskih dolara (oko 64.360 evra).\nVlasti Nju Brunsvika, kojima je zahtev uputilo i Udruženje vozača kamiona u atlantskim pokrajinama, pokrenulo je program za imigrante vozače kamiona. Tako je u periodu između 2015. i 2017. godine zaposleno 390 vozača poreklom iz drugih zemalja - Velike Britanije, Bugarske, Poljske, Ukrajine i Južnoafričke Republike.\n« Sve više građana preko agencija nalazi posao u Mađarskoj Od 1. jula akcize na cigarete porašće za još 1,5 dinar po pakli »


Višejezičnost nije trend već budućnost Interneta - Internet ogledalo\nYou are at:Home»News»Višejezičnost nije trend već budućnost Interneta\nSrbija je od ponedeljka, 10. decembra, stala rame uz rame sa brojnim zemljama sveta kada jetačno u 12 časova počela registracija .RS domena na pismima čak 13 jezika kojise koriste u našoj zemlji. Od sada će, prilikom registracije domena, bitimoguća upotreba 67 latiničkih slova, pa više neće biti potrebno da se nazivi domena pišu „ošišanom latinicom”.\nTim povodom u Biblioteci grada Beograda, Fondacija Registar nacionalnog internet domenaSrbije (RNIDS) organizovala je skup na kome su posetioci mogli dačuju sve detalje o prednostima IDN-a (Internationalized Domain Name – IDN),odnosno korišćenja nacionalnih pisama u nazivima domena, od najeminentnijih stučnjaka iz Ministarstva trgovine, turizma i telekomunikacija, Kancelarije za informacione tehnologije i elektronsku upravu, ICANN-a i RNIDS-a.\nPrisutnima se ispred RNIDS-a najpre obratio VladimirManić, direktor Fondacije.\n„Višejezičnost nije trend, to je budućnost Interneta. Iako je Internet rođen na engleskom jeziku,sve je više i korisnika sa ostalih govornih područja. Zato danas počinje registracija .RS IDN domena. Da bismo to omogućili, podržanom skupu karakteradodali smo 41 slovo iz pisama 13 jezika koji se govore u Srbiji.“, rekao jeManić.\n„Reforma javne uprave je već sprovedena, a uvođenje IDN-a je jedan od važnih delova ovogprocesa. Da je digitalizacija nešto što je izuzetno važno za Srbiju govori i činjenica da je novi sajt Vlade Republike Srbije, od nedavno prilagođen i osobama sa različitim tipovima hendikepa. Cilj je transparentna i efikasna uprava po meri svih naših građana“, rekao je Jovanović.\n„Narednih milijardu korisnika koji će početi da koriste Internet uglavnom nisu sa engleskoggovornog područja. Upravo zbog njih su potrebni ovakvi novi adresni sistemi. U svetu su prvi IDN domeni registrovani još 2000. godine, a danas sve veći broj zemalja prati ovaj trend“, istakao je Jevtović.\nRNIDS je još 2012.godine, prateći svetske trendove, omogućio registraciju ćiriličkih naziva u okviru .СРБdomena, a sada će u okviru naziva .RS domena omogućiti upotrebu šireg skupa latiničkih slova koja se koriste u Republici Srbiji, uključujući i pisma nacionalnih manjina. Pored slova iz srpskog, nazivi .RS domena će moći da sadrže i slova iz albanskog, bošnjačkog, hrvatskog, češkog, nemačkog,mađarskog, crnogorskog, rumunskog, romskog, slovačkog, slovenačkog i vlaškog jezika.\nZa više informacijaposetite: viševredi.rs


Đurišić: Jedini način za promenu bahate vlasti je izlazak na izbore\nIzvor: NoviMagazin.rs, 08.Jun.2020, 11:59\nPrvi na listi Ujedinjene demokratske Srbije (UDS) Marko Đurišić ocenio je da je jedini način za promenu, kako se izrazio "bahate i nestručne vlasti", izlazak na izbore, uprkos nepostojanju fer uslova za učešće na njima.\n"Naravno da (uslovi) nisu (fer). Ali to nas nikako ne sme zaustaviti u borbi da promenimo ovu bahatu i nestručnu vlast. Jedini način za tako nešto je kroz institucije a prvi korak jeste izlazak na izbore. UDS smatra da nije pošteno prema građanima povući >> Pročitaj celu vest na sajtu NoviMagazin.rs << se iz političkog nadmetanja i ostaviti građane da se sami bore sa pritiscima vlasti", rekao je Đurišić u intervjuu agenciji Beta.\nGovoreći o rešenju pitanja Kosova, Đurišić je rekao da dijalog ne sme da se vodi tajno, kako bi dogovor bio prihvatljiv za sve građane i kako bi ga podržala međunarodna zajednica, prvenstveno Evropska unija.\n"Zamrznut konflikt je najgora pozicija za Srbiju i onemogućava dalji razvoj društva baziranog na demokratskim, građanskim i evropskim principima", dodao je on.\nPo pitanju stanja na medijskoj sceni, Đurišić se založio za jačanje strukovnih udruženja koja bi izdavala licence profesionalnim novinarima, što bi omogućilo da nestane autocenzura, za koju je ocenio da je mnogo opasnija i od cenzure.\nĐurišić je naveo da je danas partijska knjižica vladajuće stranke preduslov da se dobije posao, ne samo u slučaju mladih nego za sve generacije, i da bez izgradnje jakih i samostalnih institucija nije moguće prekinuti partokratiju.\n"Zato se UDS i zalaže za izgradnju demokratskog društva u kome su školska sprema, znanje i iskustvo primarni. Istovremeno je neophodno ojačati i obrazovni sistem i vratiti poljuljano poverenje u nezavisnost Univerziteta i na taj način osigurati da se incidenti sa kupljenim sertifikatima i diplomama nikada više ne ponove", rekao je on.\nPrvi na listi UDS je ocenio da je korupcija jedan od najvećih problema u društvu i da bi prvi zadatak nove Vlade morao da bude dosledna primena zakona iz te oblasti i primena primera dobre prakse iz iskustava zemalja koje su taj problem već rešavale u procesu priključivanja EU.\n"Potrebno je promeniti i način izbora sudija i tužioca. U našem pravosuđu, najslabija karika je tužilaštvo. Zbog toga je neophodno da se, jednom zauvek, spreči uticaj političara na izbor tužioca ali i na njihov svakodnevni rad. To se može postići izmenama Ustava i zakona koji će eliminisati ali i drakonski kažnjavati svaki pokušaj političara da utiču na rad bilo kog segmenta pravosuđa čija je nezavisnost zagarantovana u svim demokratskim društvima", dodao je on.\nĐurišić je ponovio da Srbija bezuslovno mora da postane članica Evropske unije, kako bi njeni građani imali šanse da imaju plate kao i radnici u Evropi.\n"Država mora da pooštri kontrolu i spreči zloupotrebu Zakona o radu i prekine poražavajuću praksu da je veliki broj ljudi godinama zaposlen na ugovorima na određeno vreme. Istovremeno, građani moraju da se ohrabre i prijave takve slučajeve. Potrebno je i preispitivanje politike subvencija stranih investitora koji zloupotrebljavaju rasprostranjeno siromaštvo u Srbiji", rekao je on.


Zvanični Kabul odbacio izvještaj UN-a o mučenju zatvorenika – Minber\nlis. 11, 2011 at 4:20 pm\n“Nije bilo torture poput elektro šokova, seksualnog uznemiravanja ili čupanje noktiju (s prstiju na rukama i nogama) u afganistanskim policijskim centrima za pritvorenike”, saopćilo je afganistansko ministarstvo unutarnjih poslova.\nU saopćenju se navodi da će oni ispitati tvrdnje o zlostavljanju i da će provesti “ozbiljne reforme, ukoliko bude potrebno”, prenosi AFP.\nAfganistansko ministarstvo ističe da su centri za pritvorene u zemlji otvoreni za advokate, Crveni krst i (strane) parlamentarce koji žele da ih posjete, mada su priznali da imaju “jasnih dokaza” da su afganistanski obavještajni zvaničnici u pet centara “sistematski mučili zatvorenike, u cilju dobijanja priznanja i informacija”.\nU izvještaju misija UN-a u Afganistanu navodi se da su otkriveni uvjerljivi dokazi da je 125 zatvorenika, ili 46 posto od 273, koliko je bilo kontaktirano u objektima koje kontroliše Nacionalna direkcija sigurnosti iskusilo “tehnike isljeđivanja” koje se mogu smatrati mučenjem, kao i da se mučenje sistematski praktikuje u mnogim zatvorima Nacionalne direkcije sigurnosti širom zemlje.\nUN apelirao na Izrael da se obustave napadi na Palestince\nIzrael po treći put srušio istu džamiju


Vidovdanske nagrade za najbolje novosadske osnovce i srednjoškolce - Novi Sad\nVidovdanske nagrade za najbolje novosadske osnovce i srednjoškolce\n17:06:00 28.06.2018, Komentara: 0\nNovi Sad – Danas su najboljim učenicima osnovnih i srednjih škola dodeljene Vidovdanske nagrade. Ukupno je dodeljeno 836 Vidovdanskih nagrada, i to za ukupno 755 učenika, od čega 399 nagrada za 371 učenika osnovnih škola i 437 nagrada za 384 učenika srednjih škola, što je za preko 120 nagrada više u odnosu na prethodnu godinu.\nKako je saopšteno iz Kabineta gradonačelnika, pored ovih nagrada, u ovoj školskoj godini, na osnovu Zaključka gradonačelnika, dodeljeno je i pet Vidovdanskih nagrada učenicima za izuzetne rezultate na naučnim olimpijadama i svetskim i evropskim takmičenjima i prvenstvima u oblasti sporta i umetnosti za decu školskog uzrasta, koje nisu u organizaciji ministarstva nadležnog za prosvetu ili ministarstva nadležnog za sport i omladinu. Za osvojeno prvo mesto u pojedinačnom nastupu dodeljena je nagrada u iznosu od 45.000 dinara, a za osvojeno treće mesto u iznosu od 35.000 dinara.\nGrad Novi Sad je za Vidovdansku nagradu za školsku 2017/2018. godinu obezbedio sredstva u iznosu od 11,7 miliona dinara, što je za oko 500.000 dinara više nego što je bilo obezbeđeno za prošlu školsku godinu. Nagrade su na platou kod sat-kule na Petrovaradinskoj tvrđavi uručili gradonačelnik Novog Sada Miloš Vučević, zajedno je sa predsednikom Skupštine Grada Novog Sada Zdravkom Jelušićem i članom Gradskog veća za obrazovanje Vladimirom Jelićem.\n- Za mene je ovo jedan od najlepših načina da obeležimo kraj školske godine, kao i jedan od najznačajnijih datuma u našoj istoriji vezanih za naš narod. Novi Sad je 2015. godine ustanovio Vidovdansku nagradu za učenike koji ostvaruju odlične rezultate na republičkim i međunarodnim takmičenjima iz nauke i sporta, a od ove godine smo proširili krug nagrađenih sa međunarodnih školskih olimpijada. Raduje nas što svake godine imamo sve više nagrađenih đaka novosadskih škola. To su naši šampioni i ponos, koji nam svakodnevno ulivaju nadu i daju garanciju da će ovaj grad biti bolji, lepši i razvijeniji u budućnosti. Istovremeno, oni nam zadaju i obavezu da im ostavimo grad, koji će oni jednog dana voditi, u najboljem mogućem stanju - rekao je Vučević.\nPriredbu je uveličao nastup hora Gimnazije „Jovan Jovanović Zmaj“, a prisutnima su se obratili i direktor te gimnazije Radivoje Stojković, kao i učenik Boris Lačanski koji je osvojio 1. mesto na Evropskom juniorskom takmičenju u plivanju u Rumuniji.


Objavljeno u kategoriji BiH na 09.11.2018 20:00:30\nMigranti vraćeni iz Bihaća premješteni u kasarnu Ušivak u Hadžićima\nHADŽIĆI, (Patria) - Oko 150 migranata i izbjeglica, koji su bili blokirani u Talgo vozu na željezničkoj stanici u Bihaću, izmješteni su autobusima pod policijskom pratnjom u prihvatni migracioni centar „Ušivak“ u Hadžićima.\nTalgo voz sa migrantima u dva sata iza ponoći stigao je u Bihać, a putnicima je bio zabranjen iskrcaj u skladu sa ranjim odlukom kantonalnih vlasti o obustavi primanja migranata zbog popunjenosti kapaciteta za njihov smještaj.\nU vozu su se prvobitno nalazila 153 migranta, međutim, Međunarodna organizacija za migracije (IOM) tokom noći je izmjestila jednu osobu sa invaliditetom i dvije porodice.\n- Međunarodna organizacija za migracije (IOM) je sedam migranata iz grupe koja je doputovala Talgo vozom, ipak smjestila u prihvatne centre u Bihaću. Riječ je o ranjivoj kategoriji, odnosno porodici s djecom i invalidima - zjavila je portparolka MUP-a Unsko-sanskog kantona (USK) Snežana Galić.\nIz Željeznica Federacije Bosne i Hercegovine (ŽFBiH) napominju da je blokadom migranata onemogućeno putovanje i drugim putnicima, sa uredno kupljenim kartama.\n- Željeznice FBiH će podnijeti tužbu za nadoknadu štete od Vlade USK i podnijeti prijave protiv ministra i komesara MUP-a USK. Zahtijevamo hitnu intervenciju nadležnih organa i deblokadu „BH voza“ s ciljem uspostave redovnog željezničkog saobraćaja na relaciji Sarajevo-Bihać-Sarajevo - saopćeno je iz ŽFBiH.\nNapominje se da su iz Željeznica u više navrata izvještavali Ministarstvo sigurnosti BiH, Vladu FBiH, Ministarstvo prometa i komunikacija FBiH, MUP FBiH, MUP KS, Vladu USK-a, MUP USK-a i ostale nadležne organe i institucije, te upozoravali na\nsigurnosni aspekti migrantske krize.\nI pored urgencija u kojima su ŽFBiH tražile pomoć od nadležnih organa i institucija, do sada nisu dobili odgovor o daljem postupanju u aktuelnoj situaciji u BiH.\n“Ko god misli da će migrantska kriza biti riješena na željezničkoj stanici u Bihaću mislim da to nije uredu. Kriza se rješava na granici sa Srbijom i Crnom Gorom, gdje granična policija treba da blokira ulazak i da vrši zaštitu naših granica”, rekao je BHRT direktor Područja infrastrukture ŽFBiH Bihać Samir Alagić.


Društvo Autor:Nova08. okt. 202008:54 > 09:45\nFoto: Zoran Drekalovic/promo tim CRTA\n“Nema brzog načina, nema magične sile ili srebrnog metka za stvarne i sistemske promene u našem društvu. 20 godina posle petooktobarskih promena, mi smo dobacili baš gde smo kao društvo i zaslužili, opet s gotovo istom metom i istim ili sličnim rastojanjem” ocenio je uzbunjivač iz "Krušika" Aleksandar Obradović.\nUzbunjivač iz „Krušika“ Aleksandar Obradović dobio je priznanje „Hrabri glas“, koje Crta dodeljuje za građansku hrabrost i aktivizam i tom prilikom dao intervju za Istinomer, koji u celosti prenosimo:\nObradović je odlučio da podigne glas i samo on zna kakve posledice trpi zbog toga. Privid istrage protiv njega prepliće se s prividom rada institucija uopšte; njegovo otkrivanje afere „Krušik“ zbunilo je matriks u kome žive građani u Srbiji. Dok jedni lamentiraju nad dometima oktobarskih promena, drugi ih relativizuju, treći banalizuju. U svemu tome, jedan čovek odbio je da ćuti, gleda svoja posla, čeka da i ovo prođe… Njegov krik savesti daleko je odjeknuo “u ovoj imitaciji države”, gde je istina, kako i sam kaže, pojam rastegljiv kao žvaka.\nDo sada jedini kontakt sa nadležnim organima imao sam 20. septembra 2019. godine kada sam izjavu dao zameniku javnog tužioca za Visokotehnološki kriminal. Spreman sam da se suočim sa svim što me očekuje, ne odustajem ni od jedne izgovorene reči, iako sam svestan koliko je dalek, spor i neizvestan put istine i pravde u Srbiji. Apsolutno poverenje imam u svog advokata Vladimira Gajića, a računam i na podršku javnosti i ovoga puta.’\naleksandar obradovićizvoz oružjakorupcijaKrušiktužilaštvouzbunjivač